Floyd Live Music Venue

EPICA
2023-10-26 20:00 - 23:30 UTC | FLOYD, Pireos 117, Athens, Greece
Οι Epica επιστρέφουν στην Αθήνα για μια μεγάλη βραδιά του συμφωνικού metal, την Πέμπτη 26 Οκτωβρίου 2023, στο Floyd. Μετά την απολαυστική εμφάνισή τους στο Release Athens 2022, οι σπουδαίοι Ολλανδοί έρχονται στο νέο μεγάλο venue της πόλης που θα βρίσκεται στον ολοκληρωτικά αναμορφωμένο και ανακατασκευασμένο χώρο της οδού Πειραιώς 117!
Το τόσο αγαπημένο στην Ελλάδα συγκρότημα από την Ολλανδία, που φέτος γιορτάζει τα 20 χρόνια του, θεωρείται δικαίως ως μία από τις υπερδυνάμεις του metal. Από το ντεμπούτο τους, “The Phantom Agony” (2002), και το εμβληματικό “Design Your Universe” (2009), που τους πήγε σε άλλο επίπεδο, μέχρι το εξαιρετικό “Ωmega”, η θεϊκή φωνή της Simone Simons “κοντράρεται” με την σφοδρότητα του ηγέτη της ολλανδικής μπάντας, Mark Jansen, με μνημειώδη αποτελέσματα.
Η μουσική τους εξελίσσεται και μαζί γιγαντώνεται το κοινό τους, στη χώρα μας και σε ολόκληρο τον κόσμο. Ένα επικό αμάλγαμα ορχηστρικής ομορφιάς, progressive κομψότητας και επιθετικών riffs που οδηγεί σε έναν κολοσσιαίο ήχο.
Το 2022 αποδείχτηκε μια από τις πιο επιτυχημένες χρονιές της πορείας τους, με αμέτρητες συναυλίες σε ολόκληρο τον κόσμο, ένα υπέροχο νέο EP (“The Alchemy Project”) αλλά και την κυκλοφορία του ιστορικού πια live τους στο Paradiso του Άμστερνταμ, το 2006.
Follow Epica:
Official Website
Facebook
Instagram
Twitter
YouTube

Η προπώληση ξεκινάει στα 27€ και για περιορισμένο αριθμό εισιτηρίων. Οι επόμενες φάσεις θα ανακοινωθούν στη πορεία.

Διάθεση εισιτηρίων:

Τηλεφωνικά στο 11876
Online στο https://bit.ly/3LLmjHF
Φυσικά σημεία: Καταστήματα Wind, Public, Media Markt, Ευριπίδης, Yoleni’s και Viva Spot Τεχνόπολης

Epica + opening act (tba): Πέμπτη 26 Οκτωβρίου 2023, Floyd (Πειραιώς 117, Γκάζι)

MAGNETIC FIELDS
2023-11-22 20:00 - 23:30 | FLOYD, Pireos 117, Athens, Greece
«A tour de force of pop mastery, his three-disc splurge had everything from lounge jazz to Podunk country to punk parody, peaking with sidelong standards like “Papa Was a Rodeo” and “The Luckiest Guy on the Lower East Side.»
Rolling Stone
Oι Magnetic Fields αντιπροσωπεύουν τη δημιουργική παραγωγή του τραγουδοποιού, τραγουδιστή, παραγωγού και πολυοργανίστα Stephin Merritt, ο οποίος, μαζί με διάφορα μέλη της μπάντας στο τσέλο, την τούμπα, τα κρουστά και διάφορα άλλα όργανα, έγινε η πεμπτουσία του εκκεντρικού ποπ της δεκαετίας του 1990.
Το συγκρότημα αναμένεται να ερμηνεύσει κομμάτια από όλη την καριέρα του, συμπεριλαμβανομένου υλικού από το εμβληματικό τριπλό άλμπουμ του, «69 Love Songs». Ο Stephin Merritt θα πλαισιωθεί από τα μέλη των Magnetic Fields, Sam Davol, Shirley Simms, Chris Ewen και Anthony Kazynski.

Age restrictions: +14
Σύνδεσμοι:
Website – www.houseoftomorrow.com
Facebook – www.facebook.com/MagneticFields
Instagram – www.instagram.com/themagfields/
YouTube – www.youtube.com/c/MagneticFieldsOfficial

BLACK COUNTRY, NEW ROAD
2023-12-09 20:00 - 23:30 | FLOYD, Pireos 117, Athens, Greece
Το Σάββατο 9 Δεκεμβρίου, το Floyd, το νέο μεγάλο venue της πόλης, υποδέχεται τους μαγικούς Black Country, New Road, την πιο πολυσυζητημένη νέα μπάντα των τελευταίων χρόνων!
Η εξαμελής παρέα από το Λονδίνο έρχεται για πρώτη φορά στη χώρα μας, για να αποδείξει επί σκηνής γιατί κατόρθωσε, μέσα σε λίγο καιρό, να κατακτήσει την καρδιά και το νου κάθε μουσικόφιλου, κερδίζοντας τον χαρακτηρισμό της “καλύτερης indie band που ακούσαμε ποτέ.”
Η προπώληση ξεκινά άμεσα, προς 27 ευρώ και για περιορισμένο αριθμό εισιτηρίων. Οι επόμενες φάσεις θα ανακοινωθούν στην πορεία.
Διάθεση εισιτηρίων:
• Τηλεφωνικά στο 2117700000
• Online www.more.com / www.floyd.gr
• Φυσικά σημεία: Καταστήματα Νova, Public, Ευριπίδης, Yoleni’s και Viva Spot Τεχνόπολης

Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός.
Τηλ: 210 3450817
Οι Black Country, New Road τάραξαν τα, συχνά λιμνάζοντα, νερά της παγκόσμιας μουσικής σκηνής από την πρώτη στιγμή που εμφανίστηκαν σε αυτήν. Ο ήχος τους είναι αδύνατο να περιγραφεί. Όλα τα μέλη της μπάντας, λίγο πάνω από τα 20 τους χρόνια, συνεισφέρουν στη δημιουργία ενός μοναδικού μίγματος που “ακροβατεί” ανάμεσα σε post-rock ήχους, πολύπλοκες ενορχηστρώσεις, πιανιστικές ενδοσκοπήσεις, την jazz, την chamber pop. Aπό τον μινιμαλισμό έως τα ευφορικά ξεσπάσματα, πολλές φορές μέσα στο ίδιο τραγούδι.
Το ντεμπούτο τους, “For the First Time”, τον Φεβρουάριο του 2021, κυριολεκτικά αγνόησε κάθε φόρμα, ενώνοντας είδη και κάνοντας τους πάντες να τους συγκρίνουν με τους… πάντες. Από Slint, Arcade Fire και Talking Heads σε Ornette Coleman έως και Klezmer, την παραδοσιακή εβραϊκή μουσική!
Έναν χρόνο μετά, ξανά τον Φεβρουάριο, ο δεύτερος δίσκος τους, “Αnts from Up There”, έγινε και πάλι δεκτός με διθυράμβους! Η απόφαση του τραγουδιστή τους Isaac Wood να αποσυρθεί, αμέσως μετά, για προσωπικούς λόγους φάνηκε αρχικά να σοκάρει την οικογένειά των BC,NR. Ωστόσο, δεν ήταν παρά η αφορμή για μια αναπάντεχη κάθαρση που μόνο η μουσική τους θα μπορούσε να τους προσφέρει.
Το “Live at Bush Hall” (ναι, ξανά τον Φεβρουάριο του 2023) είναι μια συγκλονιστική κατάθεση μιας μπάντας έξι φίλων, που στήριξαν τον έβδομο στην απόφασή του, ένα έπος συναισθημάτων με τους Tyler Hyde, Lewis Evans και Mary Kershaw να αναλαμβάνουν, πλέον, τα φωνητικά.
Ηχογραφημένο ζωντανά, αλλά στην ουσία τρίτος επίσημος δίσκος τους, καθώς περιέχει αποκλειστικά νέες συνθέσεις και τραγούδια που δεν συμπεριλήφθηκαν στους δύο πρώτους, είναι πιθανότατα η κορυφαία στιγμή τους. Ένα πραγματικό επίτευγμα μέχρι, βέβαια, το επόμενο.
To Σάββατο, 9 Δεκεμβρίου, είναι η ημερομηνία που οφείλει να σημειώσει κάθε συνειδητοποιημένος μουσικόφιλος, καθώς είναι λίγες οι φορές που έχουμε την ευκαιρία να παρακολουθήσουμε μία τόσο σημαντική μπάντα τη στιγμή που πρέπει!
Follow BC,NR:
Official website
Facebook
Instagram
Spotify
YouTube
Soundcloud
Follow Floyd:
Official Website
Facebook
Instagram
TikTok
YouTube

Parov Stelar
2023-12-15 20:00 - 2023-12-16 23:30 | FLOYD, Pireos 117, Athens, Greece
Το Floyd υποδέχεται τον Parov Stelar για δύο βραδιές απόλυτης διασκέδασης και ασταμάτητου χορού! Την Παρασκευή 15 και το Σάββατο 16 Δεκεμβρίου, ο Αυστριακός βασιλιάς του electro-swing και η καταπληκτική μπάντα του θα καταλάβουν τη σκηνή του νέου συναυλιακού χώρου της Αθήνας προσκαλώντας μας σε ένα ατελείωτο Χριστουγεννιάτικο πάρτυ!
Η προπώληση ξεκινά άμεσα, προς 40€ και για περιορισμένο αριθμό εισιτηρίων. Μετά την εξάντλησή τους, η τιμή θα διαμορφωθεί στα 45€. Οι επόμενες φάσεις θα ανακοινωθούν στην πορεία.
Διάθεση εισιτηρίων:
•Τηλεφωνικά στο 2117700000
•Online www.more.com / www.floyd.gr
•Φυσικά σημεία: Καταστήματα Νova, Public, Ευριπίδης, Yoleni’s και Viva Spot Τεχνόπολης
Floyd live music venue: Πειραιώς 117, Γκάζι, πλησίον Στ. Μετρό Κεραμεικός.
Τηλ: 2103416706
O Marcus Fuereder, γνωστός σε όλους μας ως Parov Stelar, είναι ο βασιλιάς του Electro Swing. Το 2024, συμπληρώνει 20 χρόνια ασταμάτητης πορείας γεμάτη μεγάλα hits! “Catgroove”, “Booty Swing”, “All Night”, “The Princess”, “Chambermaid Swing”, “The Sun”, ‘’The Burning Spider”, “Mojo Radio Gang”, “Voodoo Sonic”, “Matilda” και πολλά ακόμα.
Η μεγάλη του δύναμη παραμένουν οι συναυλίες! Μαγεύει το κοινό με τη μοναδική μίξη jazz, house, swing και electro που ο ίδιος καθιέρωσε και έκανε γνωστή σε ολόκληρο τον κόσμο. Η σκηνική παρουσία της 7μελούς μπάντας του, οι μελωδίες και τα beats, πυροδοτούν κάθε φορά το κέφι και μεταμορφώνουν κάθε χώρο και φεστιβάλ σε μια μεγάλη γιορτή.
Τα συνεχόμενα sold-out σε εμβληματικούς χώρους, όπως το Play Station Theater στη Νέα Υόρκη, το Alexandra Palace στο Λονδίνο και το Zenith στο Παρίσι, αλλά και η παρουσία του σε σπουδαία φεστιβάλ, όπως τα Coachella, Glastonbury, Lollapalooza και φυσικά το δικό μας Release Athens τον έχουν καταστήσει ως έναν από τους σημαντικότερους και πλέον περιζήτητους καλλιτέχνες της dance σκηνής, παγκοσμίως.
Οι αριθμοί, άλλωστε, μιλούν από μόνοι τους. Πάνω από 500 εκατομμύρια views στο YouTube, περισσότεροι από 3 εκατομμύρια μηνιαίοι ακροατές στο Spotify, τραγούδια του έχουν ακουστεί σε πάνω από 700 συλλογές, καθώς και σε TV shows, σειρές, ταινίες και διαφημίσεις.
Οι δύο βραδιές του Δεκεμβρίου θα αποτελέσουν μια αξέχαστη εμπειρία με τον Parov Stelar και τη μπάντα του, σε κλειστό χώρο μετά από πολλά χρόνια, να υπόσχονται το χορευτικό ξέσπασμα και την ευφορία που όλοι έχουμε ανάγκη!

Follow Parov Stelar:
Official website
Facebook
YouTube
Instagram
Twitter
Follow Floyd:
Official Website
Facebook
Instagram
TikTok
YouTube

OFFBEAT RECORDS LIVE PERFORMANCE
2023-12-22 20:30 - 23:30 | FLOYD, Pireos 117, Athens, Greece
Oι καλλιτέχνες της OffBeat Records ενώνουν τις δυνάμεις τους για ένα ανεπανάληπτο full-band live performance.
Saske, SIDARTA, SIGMA και Ellize έρχονται στο FLOYD της Αθήνας, στις 22 Δεκεμβρίου, 20:30.
Τιμές Εισιτηρίων:
• Early Bird: 14€
• Presale: 18€
• On Spot: 20€
• Meet & Greet (+ special OBR δώρο): 45€

Trashformers X-MAS Edition
2023-12-25 21:00 - 23:30 | FLOYD, Pireos 117, Athens, Greece
To XMAS edition θα γίνει τη Δευτέρα 25/12/23 στο νέο χώρο του FLOYD Live Music Venue!
> Πειραιώς 117, Γκάζι 11854, Aθήνα
ΚΡΑΤΗΣΕΙΣ +30 210 3450817
doors open at 22:36 early-bird tickets 8
«Πριν από χιλιάδες χρόνια η ανθρωπότητα είχε βρει το νόημα της ζωής, την πηγή της νεότητας, το μυστικό του σύμπαντος… δεν ήταν άλλο από το συναίσθημα που έχεις όταν βιώνεις τη στιγμή… απελευθερωμένα, γνήσια, ζωντανά… Ήταν η μυστική ΑΡΧΕΓΟΝΗ ΔΙΑΣΚΕΔΑΣΗ!
Αυτό όμως παραήταν τέλειο για κρατήσει για πάντα. Με τα χρόνια, το πανέμορφο συναίσθημα ξεχάστηκε. Τα συστατικά που ήταν αναγκαία για τη δημιουργία και την έκφραση διασκορπίστηκαν σε όλες τις γωνιές της γης. Ολόκληρος ο κόσμος καταδικάστηκε σε μια μακροχρόνια γκρίζα βαρετή εποχή.
Όμως ξαφνικά, μετά από τόσα χρόνια, στη μέση του πουθενά, κάτω από σορούς άμμου, ανακαλύφθηκε μια αρχαία προφητεία που λέει ότι θα έρθει η μαγική στιγμή που θα ξαναζωντανέψουμε αυτό που έχουμε χάσει! »
*********
Το show είναι ολόφρεσκο, αλλά τα απαραίτητα στοιχεία-συστατικά για το οπτικοακουστικό υπερθέαμα των Trashformers είναι γνωστά!
> Pre party (για να μπούμε σε mood)
> Ultra διασκεδαστικό show !
> Dj set και VJ set (για να λιώσουμε τις σόλες χορεύοντας)
> Secret guest (πάντα περνάμε καλά με τους φίλους μας)
> Δόσεις τρέλας! (παντού και πάντα <3)
> After party (για όσους αντέχουν!)
Χριστούγεννα = Trashformers
info/reservations +30 210 3450817
online ticketing at more.com by viva

1000MODS
2023-12-29 20:00 - 23:30 | FLOYD, Pireos 117, Athens, Greece
Οι 1000mods κλείνουν με καταιγιστικό τρόπο τη μουσική χρονιά, με ένα μεγάλο live την Παρασκευή 29 Δεκεμβρίου, στο Floyd, το νέο venue της πόλης. Η κορυφαία heavy rock μπάντα δίνει την τελευταία της συναυλία για το 2023, ολοκληρώνοντας την επιτυχημένη παγκόσμια περιοδεία της στην Αθήνα και σε έναν αγαπημένο της χώρο, ο οποίος είναι πλέον ολοκληρωτικά ανακατασκευασμένος και έτοιμος να αντέξει την ηχητική “επίθεση” που μας περιμένει! Tη βραδιά θα ανοίξουν οι Mystic Tension.
Η προπώληση ξεκινάει άμεσα προς 15 ευρώ και για περιορισμένο αριθμό εισιτηρίων. Μετά την εξάντλησή τους θα συνεχιστεί στα 17 ευρώ. Στο ταμείο η τιμή θα είναι 20 ευρώ.
Διάθεση εισιτηρίων:
• Τηλεφωνικά στο 2117700000
• Online www.more.com / www.floyd.gr
• Φυσικά σημεία: Καταστήματα Νova, Public, Ευριπίδης, Yoleni’s, Viva Spot Τεχνόπολης και Supervan Records (Χαρ. Τρικούπη 2, εντός στοάς)

Ξεκίνησαν στα τέλη των 00s, με αφετηρία το Χιλιομόδι Κορινθίας, και έκτοτε ο δρόμος έγινε το δεύτερο σπίτι τους. Με κινητήρια δύναμη μερικούς πραγματικά σπουδαίους δίσκους, όπως το εμβληματικό ντεμπούτο, “Super Van Vacation” (2011), το “Vultures” (2014) και το “Repeated Exposure To…” (2016), οι 1000mods έθεσαν τα δικά τους standards στο stoner rock κύμα που παρέσυρε τα πάντα εκείνη την εποχή, αποκτώντας φανατικούς φίλους τόσο στην Ελλάδα όσο και το εξωτερικό.
Το ”Youth of Dissent” (2020) είναι το, μέχρι στιγμής, πιο πρόσφατο album τους. Μια δική τους προσέγγιση στα 90s, με έναν ήχο που παραμένει χαρακτηριστικός και συνάμα εξελίσσεται, αυτή τη φορά σε συνεργασία με τον Matt Bayles του οποίου το βιογραφικό περιλαμβάνει δουλειές με ονόματα όπως οι Soundgarden, οι Pearl Jam και οι Mastodon.
Εκεί, όμως, που οι 1000mods λειτουργούν καλύτερα είναι πάνω στη σκηνή διότι είναι αυτό που αγαπούν να κάνουν περισσότερο από οτιδήποτε άλλο. Την άνοιξη του 2022, επέστρεψαν δυναμικά μετά το δυσάρεστο διάστημα της πανδημίας. Ξεκίνησαν τη διαδρομή τους από το Desertfest του Λονδίνου και στη συνέχεια, πολύ απλά, ξέχασαν να σταματήσουν.
“Από εκείνη τη στιγμή δώσαμε 165 συναυλίες, οδηγήσαμε πάνω από 100.000 χλμ (δηλαδή σχεδόν 3 φορές την περίμετρο της γης), πήραμε 41 πτήσεις (ευτυχώς, μας έχασαν τα όργανα μόνο μια φορά), ακυρώσαμε δύο φορές το αυστραλιανό μας tour και δημιουργήσαμε εκατοντάδες αναμνήσεις και εμπειρίες.”
Φτάνοντας στο τέλος της χρονιάς και λίγο πριν μπουν στο στούντιο για την ηχογράφηση του πέμπτου δίσκου τους, αποφάσισαν να κλείσουν αυτόν τον μεγάλο κύκλο γιορτάζοντας με τους φίλους τους στην Αθήνα, σε έναν από τους πιο αγαπημένους τους χώρους – που επέστρεψε, ριζικά ανανεωμένος, υπό νέα διεύθυνση.
Οι Mystic Tension θα είναι το opening act σε αυτή τη μεγάλη βραδιά. Έρχονται από τη Χαλκίδα και το εξαιρετικό τους φετινό ντεμπούτο είναι δυναμικό, γεμάτο rock’n’roll ενέργεια, όπως άλλωστε και κάθε ζωντανή τους εμφάνιση.
Follow 1000mods
Official | Bandcamp | Facebook | Youtube | Instagram
Follow Mystic Tension
Facebook | Spotify | Instagram
Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός.
Τηλ: 2103416706
Follow Floyd
Official Website | Facebook | Instagram | TikTok | YouTube

Pan Pan & Years of Youth [SOLD OUT]
2024-02-24 20:00 | FLOYD, Pireos 117, Athens, Greece
Το Floyd υποδέχεται τον Pan Pan, μαζί με τον Years Of Youth, το Σάββατο 24 Φεβρουαρίου στη συναυλία που κανείς δεν θέλει να χάσει! Μια βραδιά γεμάτη επίμονα beats, τραγούδι και χορό, σε μια μοναδική αλληλεπίδραση ανάμεσα σε καλλιτέχνες και κοινό.
Θα παρουσιαστεί live, για πρώτη φορά, το καινούριο album τους, “Λύκοι στον Άρη”, που κυκλοφορεί στις 19 Ιανουαρίου, καθώς και αγαπημένα τραγούδια από όλη την δισκογραφία του Pan Pan.
Η προπώληση ξεκινάει άμεσα προς 15€ και για περιορισμένο αριθμό εισιτηρίων. Μετά την εξάντλησή τους θα συνεχιστεί στα 17€. Στο ταμείο η τιμή θα είναι 20€.
Διάθεση εισιτηρίων:
• Τηλεφωνικά στο 2117700000
• Online more.com / Floyd.gr
• Φυσικά σημεία: Καταστήματα Νova, Public, Ευριπίδης, Yoleni’s, Viva Spot Τεχνόπολης.

Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
Follow Floyd: Official Website | Facebook | Instagram | TikTok | YouTube
Ο Παναγιώτης (Pan Pan) κι ο Γιάννης (Years Of Youth) μοιράζονται 23 χρόνια φιλίας, σε εφτά από τα οποία αποτελούν και μουσικούς συνοδοιπόρους στα Echo Tides. Τώρα, ενώνουν δημιουργικά τις δυνάμεις τους σε έναν νέο δίσκο και ανεβαίνουν στη σκηνή του Floyd, μαζί με μια full band στελεχωμένη από τους φίλους τους, για να μας παρουσιάσουν ένα show όπου τα synthesizers, τα vocoders και τα drum machines έχουν τον πρώτο ρόλο, σε ένα χορευτικό ταξίδι προς το διάστημα.
Ετοιμαστείτε για ένα ασταμάτητο party με τα super hits “Ανισόπεδη Ντίσκο” και “Χτύπα με σαν ρεύμα στην πίστα” μαζί με μουσική από Φαντασμαγορία Ένα, Δύο και Τρία αλλά και τα, ήδη γνωστά, “Κάτι Να Σε Ζεσταίνει ” και “Ροζ Φώτα” από το νέο δίσκο. Ιστορίες για φίλους και έρωτες, το soundtrack της πόλης, η ποπ μουσική που μιλάει πολιτικά και χορεύεται από όλους!

Follow Pan Pan: Facebook | Instagram | Spotify | Bandcamp
Follow Years of Youth: Facebook | Instagram | Spotify

CU Party
2024-03-09 22:00 - 23:30 | FLOYD, Pireos 117, Athens, Greece
Φέτος, τα δίνουμε όλα για όλα!
Έλα το Σάββατο 9 Μαρτίου στο Floyd Club για ένα party που δε πρέπει να χάσεις.
What to expect: Party anthems & guilty pleasures στο main stage, secret techno stage, απρόσμενα live acts, surprise guest εμφανίσεις από το CU συνθέτουν μια μοναδική εμπειρία party.

Όποι@ και αν είσαι, όπως και αν ντύνεσαι, ό,τι μουσική κι αν ακούς, αυτό το πάρτι θα έχει κάτι για όλ@ μας.
Παρε κωδικό και έλα με το +1 σου: https://www.vodafonecu.gr/cuapp/cuaround?category=47
Θέλεις να ζήσεις και εσύ αυτή τη μοναδική εμπειρία αλλά δεν είσαι CU;
Κανένα πρόβλημα! Αυτό το party είναι για όλες, όλους και όλ@. Η είσοδος είναι ΔΩΡΕΑΝ και πληρώνεις την κατανάλωση σου απο το bar.
Αν θέλεις να απολαύσεις όλα τα προνόμια των CU συνδρομητών (δωρεάν είσοδος για εσένα και το +1 σου, δωρεάν ποτό για εσένα και το +1 σου & fast lane για να μην περιμένεις στην ουρά) μπορείς να γίνεις CU εύκολα & γρήγορα εδώ: https://www.vodafonecu.gr/ela-sto-cu

Και μην ξεχνάς, έλα νωρίς γιατί αν γεμίσει, γέμισε!
ΣΙΓΙΟΥ ΔΕΑΡ!

*Ο χώρος του event θα είναι προσβάσιμος σε άτομα με αναπηρία. Επιπλέον, θα υπάρχει live διερμηνεία κατά τη διάρκεια κάποιων acts για κωφούς και βαρήκοους.

FLOYD CLUB
ΠΕΙΡΑΙΩΣ 117, ΑΘΗΝΑ
ΣΑΒΒΑΤΟ 9 ΜΑΡΤΙΟΥ, ΣΤΙΣ 22.00
Ενημέρωση: Κατά τη διάρκεια του event, θα ληφθεί φωτογραφικό υλικό και video για διαφημιστική προβολή, τα οποία θα αναρτηθούν στα μέσα κοινωνικής δικτύωσης του Vodafone CU.

EMPEROR
2024-04-06 20:00 - 23:30 | FLOYD, Pireos 117, Athens, Greece
Οι Νορβηγοί black metal θρύλοι Emperor επιστρέφουν στην Ελλάδα μετά από 27 χρόνια!

Tο πρόγραμμα:
20:00 – Πόρτες
20:45 – Lucifer’s Child
22:00 – Emperor

* Τα εισιτήρια κοστίζουν 38€ στην πρώτη φάση της προπώλησης.
Στην δεύτερη φάση, η προπώληση θα διαμορφωθεί στα 40€.

Για κάποιους οι Emperor είναι συνώνυμοι του ακραίου ήχου της Σκανδιναβικής χερσονήσου, για άλλους το επιδραστικότερο σχήμα που γέννησε η Νορβηγική μαυρομεταλλική σκηνή. Μία σκηνή την οποία οι ίδιοι άνδρωσαν, με συνοδοιπόρους τους επίσης εμβληματικούς Mayhem, Enslaved, Darkthrone, Immortal, Satyricon και Arcturus, μεταξύ άλλων.

Ήταν Φεβρουάριος του 1994, όταν το ντεμπούτο των Emperor “In The Nightside Eclipse” έσκασε σαν κεραυνός εν αιθρία, αφήνοντας το αποτύπωμά του ως ένα album-σταθμός της παγκόσμιας black metal σκηνής και αλλάζοντας το παιχνίδι του ήχου αυτού, με άκρως διαχρονικά τραγούδια όπως τα “I Am the Black Wizards” και “Inno a Satana”. Αρκεί μια ματιά στο εξώφυλλο του δίσκου, που παντρεύει την μυθολογία του J.R.R. Tolkien και μίας εικονογραφικής απόδοσης του Minas Morgul από τον Άρχοντα Των Δαχτυλιδιών, με την Χριστιανική παράδοση και πιο συγκεκριμένα έναν από τους 4 καβαλάρηδες της Αποκαλύψεως, κατά την απεικόνιση του Γάλλου σχεδιαστή του 19ου αιώνα Gustave Doré. Εδώ οι Emperor δίνουν τις νόρμες του είδους και όλων των υποειδών του, απλώνοντας τα σκοτεινά πλοκάμια τους ακόμη και έξω από αυτό. Ήταν μόνο η αρχή.

Τον Ιούλιο του 1997, το “Anthems To The Welkin At Dusk” παντρεύει την epically sophisticated κληρονομιά των προπατόρων Celtic Frost και Bathory, με την οργανοπαικτική και συνθετική εξέλιξη του σχήματος, εισάγοντας με θράσος την prog προσέγγιση στον black metal ήχο. Οι Emperor κάθονται στον θρόνο των πλέον όχι μεγάλων, μα τεράστιων επιδραστικών. Η κιθαριστική πολυπλοκότητα του διδύμου Samoth – Ihsahn κόβει και οι περιπλοκότερες του παρελθόντος synthesizer performances του δεύτερου ράβουν, ενώ την εμφάνισή τους κάνουν τα πρώτα καθαρά φωνητικά, συντελώντας σε ένα επικά επικό (sic) αποτέλεσμα που δεν αφήνει περιθώρια αμφισβήτησης. Οι πρώτες χρυσές σελίδες έχουν ήδη γραφτεί.

Αν και δίχασε τους fans την περίοδο της κυκλοφορίας του, το “IX Equilibrium” του 1999 ήρθε σε μία εποχή που οι σταθερές του είδους άλλαζαν. Πιστοί στους κανόνες που οι ίδιοι έθεσαν για την εξελικτική τους πορεία, εδώ οι Emperor ηχούν πιο συμφωνικοί και πιο υπερηχητικοί ταυτόχρονα, με την δικαίωση να έρχεται χρόνια μετά, και το τρίτο σε σειρά πλήρες album τους να θεωρείται σήμερα ένα ακόμη timeless classic.
Σε μία παράφραση του γνωστού ρητού, αξίζει για το “Prometheus: The Discipline of Fire & Demise” να πούμε πως “Η ιστορία γράφεται από τους τολμηρούς”. Το τέταρτο σε σειρά δισκογραφικό δημιούργημά των Νορβηγών φέρει μία αμίμητα μοναδική ηχητική σφραγίδα. Ο Ihsahn στρογγυλοκάθεται στο τιμόνι της σύνθεσης και εν γένει δημιουργίας και γεννά εδώ τις πιο εγκεφαλικές, prog-thinking και intellectual συνθέσεις του σχήματος, ως ένα σπάνια πομπώδες κύκνειο άσμα, που φέρει όλα τα χαρακτηριστικά του grand finale που άξιζε στους σπουδαίότερους των σπουδαίων, Emperor.

Στο τρίτο σε σειρά και μακροσκελέστερο συναυλιακό τους reunion, έχοντας πλέον εμφανιστεί ζωντανά ως headliners στα μεγαλύτερα festivals σκληρού και ακραίου ήχου, οι Emperor ξεχύνονται ξανά στις σκηνές ανά τον κόσμο, για one-off shows, την άνοιξη του 2024. Με αυτή την αφορμή, επιστρέφουν στην χώρα μας, 27 ολόκληρα χρόνια μετά, με μία best-of setlist, σε μία μοναδική ζωντανή εμφάνιση, που ήδη προβλέπεται θρυλική και που θα λάβει χώρα στο νεοσύστατο Floyd Live Music Venue της Αθήνας.

Την συναυλία θα ανοίξουν οι δικοί μας Lucifer’s Child, που τα τελευταία χρόνια έχουν πραγματοποιήσει μία εντυπωσιακή είσοδο στα πανευρωπαϊκά black metal δρώμενα, με δύο εξαιρετικές full length κυκλοφορίες, το “The Wiccan” του 2015 και το “The Order” του 2018. Έχουν επίσης εμφανιστεί ζωντανά σε κάποια από τα σπουδαιότερα metal festivals της Ευρώπης, αποτελώντας τη στιγμή που μιλάμε τους μάλλον πιο υποσχόμενους, ανερχόμενους εκπροσώπους του είδους για την χώρα μας. Αναμφίβολα μία επιλογή που θα ζεστάνει με τον καλύτερο δυνατό τρόπο την σκηνή, πριν την πολυαναμενόμενη έλευση των Νορβηγών θεών.
Εισιτήρια προπωλούνται μέσω του viva.gr και του δικτύου καταστημάτων του (Media Markt, Public, βενζινάδικα Eko, Shell, BP κ.α.).
*** Οι μεταπωλητές χρεώνουν προμήθεια βάσει των τιμοκαταλόγων τους.
ΣΥΝΔΕΣΜΟΣ ΗΛΕΚΤΡΟΝΙΚΗΣ ΠΡΟΠΩΛΗΣΗΣ:
https://www.more.com/music/emperor/
ΦΥΣΙΚΑ ΣΗΜΕΙΑ ΠΡΟΠΩΛΗΣΗΣ:
ΑΘΗΝΑ
• Le Disque Noir (Θεμιστοκλέους 29, Εξάρχεια)
• Monstervile (Αγίας Ειρήνης 13, Μοναστηράκι)
ΘΕΣΣΑΛΟΝΙΚΗ
• Classic cafe-bar Διωροφον (Κερασούντος 81, Καλαμαριά)

Παραγωγή: Como Esta Events
Επικοινωνία: comoestaevents@gmail.com
Δημοσιογραφική επικοινωνία: press@3plab.gr

Παύλος Παυλίδης
2024-04-13 20:30 - 23:30 | FLOYD, Pireos 117, Athens, Greece
Ο Παύλος Παυλίδης, μαζί με μια ανανεωμένη ομάδα σπουδαίων μουσικών, ανεβαίνει για πρώτη φορά στη σκηνή του Floyd Live Venue, το Σάββατο 13 Απριλίου, σε μια διαφορετική συναυλιακή εμπειρία από εκείνες που έχουμε συνηθίσει, με τη χρήση visuals να μας μεταφέρει σε ένα πρωτότυπο οπτικοακουστικό σύμπαν.
Οι πόρτες ανοίγουν στις 20:00. O Παύλος Παυλίδης θα είναι στη σκηνή στις 22:00.
Αυτή η μοναδική βραδιά θα περιλαμβάνει τραγούδια απ’ όλη τη μουσική πορεία του Παύλου Παυλίδη, μαζί με ολοκαίνουργιο υλικό που θα κυκλοφορήσει σύντομα. Ταυτόχρονα, η συγκεκριμένη συναυλία σηματοδοτεί τη νέα συνάντησή του με τον σκηνοθέτη και visual artist, Βασίλη Κεχαγιά, ο οποίος στη δεκαετία του ’90 δημιούργησε τα video clips σε τραγούδια των Ξύλινων Σπαθιών, όπως τα “Ένα παράξενο τραγούδι”, “Αρχίζω και θυμάμαι”, “Πάρε με μαζί σου”, “Grand Hotel”.
Χρησιμοποιώντας κομμάτια απ’ την παγανιστική λαογραφία της Βόρειας Ελλάδας και ενσωματώνοντάς τα σε μια pop αισθητική, ο Βασίλης Κεχαγιάς συνοδεύει το καινούργιο και επαναπροσεγγίζει το παλιότερο υλικό του Παυλίδη και μ’ αυτόν τον τρόπο οι δυο καλλιτέχνες μας οδηγούν σε μια εκστατική electro-punk γιορτή.
Μια βραδιά που δεν πρέπει να χάσει κανείς!
Παίζουν οι μουσικοί:
Αλέκος Γεωργουλόπουλος – κιθάρα, synthesizers, φωνητικά
Αλέξης Σταυρόπουλος – τύμπανα, sample pads
Θανάσης Τζίνγκοβιτς – μπάσο, κιθάρα, φωνητικά
Aki Rei – πλήκτρα, κιθάρα, φωνητικά
Η προπώληση ξεκινάει άμεσα προς 15€ και για περιορισμένο αριθμό εισιτηρίων.
Μετά την εξάντλησή τους θα συνεχιστεί στα 17€.

Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: Καταστήματα Νova, Public, Ευριπίδης, Yoleni’s, Viva Spot Τεχνόπολης.

Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
Follow Floyd
Official Website | Facebook | Instagram | TikTok | YouTube

Sivert Hoyem
2024-04-27 20:30 - 23:30 | FLOYD, Pireos 117, Athens, Greece
Ο ΞΕΧΩΡΙΣΤΟΣ SIVERT HOYEM στην ΑΘΗΝΑ!
Ο Sivert Hoyem, αυτός ο μοναδικός «δικός μας» καλλιτέχνης, έρχεται ξανά στην αγαπημένη του Ελλάδα για να μας προσφέρει μία βραδιά που υπόσχεται να είναι η πιο προσωπική, η πιο οικεία, η πιο ζεστή των τελευταίων ετών.

Το πρόγραμμα

Doors open: 20:30
Sivert on stage: 22:00

Eισιτήρια θα υπάρχουν στο ταμείο του Floyd από τις 20:00

For one night only, μόνο για μία βραδιά, ο Hoyem θα βρεθεί στην Αθήνα, στο Floyd, το Σάββατο 27 Απριλίου, για ένα σπάνιο club show που θα συγκινήσει τους πιστούς θαυμαστές του.
Μετά την αξέχαστη εμφάνισή του στη σκηνή του Ηρωδείου το 2016 και αφού τα προηγούμενα χρόνια χάρισε μαζί με τους Madrugada, ανεπανάληπτες συναυλιακές στιγμές σε δεκάδες χιλιάδες θεατές στο Tae Kwon Do, στο Καλλιμάρμαρο και σε μεγάλα φεστιβάλ της χώρας, θα βρεθεί, μαζί με την μπάντα του, στην Αθήνα για να δώσει ένα club show μετά από 8 ολόκληρα χρόνια – τόσα έχουν περάσει από την τελευταία του εμφάνιση τον Απρίλιο του ‘16 στο Piraeus 117 Academy! Μία ξεχωριστή επανασύνδεση με τους λάτρεις της μουσικής του. Μια ευκαιρία για όσους τον αγαπούν να μοιραστούν μια διαφορετική μουσική μυσταγωγία.
Μαζί του φέρνει τα τραγούδια που οι φίλοι του έχουν αγαπήσει όλα αυτά τα χρόνια, Sleepwalking Man, Theaving Heart, Moon Landing, Give it a Whirl, κομμάτια όπως τα Aim For The Heart, Two Green Feathers από τον τελευταίο του δίσκο, On an island, που κυκλοφόρησε στα τέλη του Ιανουαρίου και φυσικά πολλά τραγούδια των Madrugada.
Ο Sivert Høyem είναι ένας σπάνιος καλλιτέχνης, βαθιά ανθρώπινος και ευαίσθητος. Μπορεί να έρχεται από τον παγωμένο Βορρά αλλά η θέρμη της φωνής και της μουσικής του λιώνει και τις πιο κρύες καρδιές!
Θα είναι μαζί μας για να μας ζεστάνει το Σάββατο 27 Απριλίου στο Floyd της οδού Πειραιώς.

Ακολουθήστε τον Sivert Høyem
https://siverthoyem.com/
https://www.facebook.com/sivert.hoyem/
https://www.instagram.com/siverthoyem/?hl=el
https://www.youtube.com/@Siverthoyemno
https://twitter.com/SivertHoyem
Οι φωτογραφίες είναι του Andreas Hornoff
Πληροφορίες Εισιτηρίων
Η προπώληση εισιτηρίων ξεκινά άμεσα
Τιμές Εισιτηρίων
Γενική είσοδος: 45 ευρώ
Σημεία Προπώλησης
Ηλεκτρονικά: https://www.more.com/music/sivert-hoyem/
τηλεφωνικά 211 7700 000
και στα φυσικά σημεία
Nova | Public | Ευριπίδης | Viva Spot Τεχνόπολης
Δίκτυο Public
Public online: http://tickets.public.gr/
Kαταστήματα Public
https://www.public.gr/templates/publicStorelocator.jsp
Floyd
Live Music Venue
Πειραιώς 117, Γκάζι 11854, Aθήνα
210 3416706
info@floyd.gr

Glenn Hughes
2024-05-24 20:00 - 23:30 | FLOYD, Pireos 117, Athens, Greece
Ο Glenn Hughes γιορτάζει τα 50 χρόνια του “Burn” στην Ελλάδα!
Ο θρυλικός μπασίστας και τραγουδιστής θα εμφανιστεί ζωντανά στην Αθήνα, την Παρασκευή 24 Μαΐου στο Floyd Live Venue, με τους ύμνους των Deep Purple όπως τα ιστορικά “Burn” (1974), “Stormbringer” (1974) και “Come Taste Τhe Band” (1975) να έχουν την τιμητική τους.
Μαζί του στη σκηνή, οι Soren Andersen (κιθάρα), Ash Sheehan (τύμπανα) and Bob Fridzema (πλήκτρα).
Οργάνωση παραγωγής: Made of Stones Productions
Πληροφορίες: https://www.facebook.com/madeofstoneprods

dEUS (νέα ημερομηνία/χώρος)
2024-06-07 21:00 - 23:30 | FLOYD, Pireos 117, Athens, Greece
Νέα Ημερομηνία και χώρος για τη συναυλία των dEUS στην Αθήνα!
Η συναυλία των dEUS που ήταν προγραμματισμένη για την Παρασκευή 7 Ιουνίου στο Floyd live music venue, θα πραγματοποιηθεί την Παρασκευή 1η Νοεμβρίου 2024, στο Fuzz Club.
Τα εισιτήρια που έχουν αγορασθεί ισχύουν κανονικά για τη νέα ημερομηνία, ενώ η προπώληση συνεχίζεται στο https://www.more.com/music/deus/
Όσοι επιθυμούν ακύρωση των εισιτηρίων πρέπει να στείλουν
e mail στην διεύθυνση: tickets@doledrums.com

Parkway Drive (sold-out)
2024-06-11 20:00 - 23:30 | FLOYD, Pireos 117, Athens, Greece
Οι Parkway Drive έρχονται στο Floyd, την Τρίτη 11 Ιουνίου! Οι αγαπημένοι Αυστραλοί επιστρέφουν για μια βραδιά γεμάτη ένταση και αδρεναλίνη, ακριβώς όπως η ιστορική εμφάνισή τους στο περσινό Release Athens, που ήδη μνημονεύεται ως κλασική! Η κορυφαία μπάντα του σύγχρονου metalσυμπεριέλαβε την Αθήνα στην Ευρωπαϊκή περιοδεία της, όπου θα εμφανιστούν ως headliners σε ορισμένα από τα μεγαλύτερα φεστιβάλ, ανταποδίδοντας έμπρακτα την αγάπη του ελληνικού κοινού.

Δημιουργήθηκαν το 2003, στην Αυστραλία, και δεν άργησαν να καθιερωθούν ως ένα από τα πιο σημαντικά ονόματα της metalcore σκηνής, με τον τρίτο τους δίσκο, “Deep Blue” (2010), να βρίσκει τη θέση του ανάμεσα στους καλύτερους εκείνης της χρονιάς.
Η συνέχεια, γνωστή: Tα “Atlas” (2012), “Ire” (2015) και το καταπληκτικό ‘’Reverence’’ (2018), τους μετέτρεψαν σε ένα από τα κορυφαία συγκροτήματα του σύγχρονου metal. To “Darker Still” (2022) είναι η συνέχεια ενός φοβερού σερί δίσκων και τραγούδια όπως τα “Wild Eyes”, “The Void”, “Prey”, “Crushed”, “Glitch”, “Bottom Feeder” και “Idols and Anchors” τους διατηρούν στο θρόνο του σκληρού ήχου.
Σε μια πορεία που διαρκεί ήδη παραπάνω από είκοσι χρόνια, κερδίζουν ολοένα και περισσότερους οπαδούς μέσα από εξαιρετικά albums, σαν τα προαναφερθέντα, αλλά κυρίως μέσα από τις ζωντανές εμφανίσεις τους, χάρις στις οποίες έκαναν την μετάβαση σε ένα νέο επίπεδο, αποτελώντας πλέον ένα πανίσχυρο headline όνομα στο απόγειό του. Η ενέργεια που βγάζουν στη σκηνή o αεικίνητος Winston McCall και η παρέα του είναι κάτι πρέπει να ζήσεις για να το πιστέψεις, μια έκρηξη με οργιώδη riffs σε συνδυασμό με μελωδία και συναίσθημα, με τo pyro show να κόβει την ανάσα!
Follow Parkway Drive
Official Website | Facebook | Instagram | YouTube
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: Καταστήματα Νova, Public, Ευριπίδης, Yoleni’s, Viva Spot Τεχνόπολης.

Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
Follow Floyd
Official Website | Facebook | Instagram | TikTok | YouTube

Archive
2024-06-14 20:00 - 23:30 | FLOYD, Pireos 117, Athens, Greece
Attention Archive friends!
Θα θέλαμε να σας ενημερώσουμε ότι η προγραμματισμένη συναυλία των Archive στο Δημοτικό Θέατρο Λυκαβηττού την Παρασκευή 14 Ιουνίου θα μεταφερθεί στο Floyd Club.
Όλα τα εισιτήρια ισχύουν κανονικά για τον νέο χώρο και δεν απαιτείται κάποια διαδικασία αλλαγής από τους κατόχους τους.
Ευχαριστούμε προκαταβολικά για την κατανόησή σας κι ελπίζουμε να σας δούμε όλους στο Floyd, για να απολαύσουμε παρέα το ονειρικό setlist που μας έχουν υποσχεθεί.
See you all there…again!
Aκολουθεί το δελτίο τύπου των δύο συναυλιών
Παρασκευή 14 Ιουνίου στο Floyd (Αθήνα)
Σάββατο 15 Ιουνίου στη Μονή Λαζαριστών (Θεσσαλονίκη)
Οι πρωταγωνιστές και πρωτοπόροι του progressive rock και διαχρονικά αγαπημένοι του ελληνικού κοινού, Archive επιστρέφουν στη χώρα μας την Παρασκευή 14 Ιουνίου στο Floyd (Αθήνα) και το Σάββατο 15 Ιουνίου στη Μονή Λαζαριστών (στο πλαίσιο του Φεστιβάλ Μονής Λαζαριστών στη Θεσσαλονίκη) για να μας χαρίσουν δύο ατμοσφαιρικές βραδιές αφιερωμένες στους σημαντικότερους μουσικούς σταθμούς της καριέρας τους. Μετά από πέντε χρόνια από την καθηλωτική τους συναυλία στο Ηρώδειο, οι Archive επιστρέφουν δυναμικά με τον προπέρσινο δίσκο τους, “Call To Arms & Angels” στις αποσκευές τους, υποσχόμενοι δύο αξέχαστες νύχτες που το φανατικό κοινό τους στη χώρα μας πρόσμενε καιρό.
Από το αριστουργηματικό downtempo ντεμπούτο τους, “Londinium” το 1996, κάθε κυκλοφορία των Archive ακροβατεί μεταξύ διαφορετικών πειραματισμών, νέων ήχων και κοινωνικών προβληματισμών. Λειτουργώντας ως κύριοι του δικού τους πεπρωμένου, παρακάμπτουν τις επικρατούσες τάσεις και δημιουργούν το δικό τους, μοναδικό, μουσικό μίγμα.
Με επιρροές και διαφορετική προσέγγιση στον τρόπο που αντιλαμβάνονται και προσδιορίζουν τη μουσική, το δίδυμο των Darius Keeler και Danny Griffiths, ευθύνεται για μερικές από τις σημαντικότερες στιγμές του νέου κύματος του progressive rock.
Η πλούσια δισκογραφία των Archive από το 1996 μέχρι και το 2022 όταν κυκλοφόρησε ο τελευταίος τους δίσκος “Call To Arms & Angels” έχει γεννήσει σπουδαία τραγούδια όπως το 16λεπτο έπος, “Again”, που έγινε αμέσως ραδιοφωνική επιτυχία. Το “Fuck U” το οποίο γράφτηκε κατά του George W. Bush “Fuck U”, έγινε ο απόλυτος Αrchive ύμνος απογειώνοντας τη φήμη του συγκροτήματος που δεν φοβήθηκε ποτέ να εξερευνήσει ψυχεδελικά και progressive μονοπάτια.
Tα “Bullets”, “You Make me Feel”, “Lights”, “End of our Days” ήρθαν μέσα στα χρόνια να επιβεβαιώσουν την καλλιτεχνική αξία και στιχουργική δεινότητα της αγαπημένης μουσικής κολλεκτίβας μέσα από την κυκλοφορία εμβληματικών δίσκων όπως των “You All Look the Same to Me”, “Noise” και “Lights”. Την ίδια περίοδο στην πολύχρονη καριέρα τους οι Archive έδωσαν μια σειρά από σαγηνευτικά sold out shows και headline εμφανίσεις σε κάποια από τα μεγαλύτερα φεστιβάλ του πλανήτη.
Την Παρασκευή 14 Ιουνίου στο Floyd και το Σάββατο 15 Ιουνίου στη Μονή Λαζαριστών (στο πλαίσιο του Φεστιβάλ Μονής Λαζαριστών) θα συναντηθούν ξανά με το αγαπημένο ελληνικό τους κοινό, δίνοντας δύο συναυλίες που θα αποζημιώσουν όσους βρεθούν εκεί.

Cannons
2024-07-06 20:00 - 23:30 | FLOYD, Pireos 117, Athens, Greece
Η Fuzz Productions και ο En Lefko 87.7, με την υποστήριξη του Release Athens Festival, παρουσιάζει τους Cannons, το Σάββατο 6 Ιουλίου, στο Floyd Live Music Venue. Το τρίο της εναλλακτικής electro-pop από το Los Angeles, που τα τελευταία χρόνια γνωρίζει μεγάλη επιτυχία σε ολόκληρο τον κόσμο, έρχεται για πρώτη φορά στην Ελλάδα για ένα από τα πιο συναρπαστικά live του φετινού καλοκαιριού. Η βραδιά θα ανοίξει με ένα special b2b DJ set από τους NTEIBINT x Blende.
Οι Cannons δημιουργήθηκαν το 2013 και αποτελούνται από τους Ryan Clapham (κιθάρα), Paul Davis (drums, keyboards) και Michelle Joy (φωνητικά). Με το έμφυτο ταλέντο τους να γράφουν σπουδαίες μελωδίες και τραγούδια εξίσου κατάλληλα για το θρυλικό Studio 54 και τα καλοκαιρινά φεστιβάλ, το τρίο έχει καταφέρει με τους τέσσερις δίσκους του – δηλαδή τα “Night Call” (2017), “Shadows” (2019), “Fever Dream” (2022) και “Heartbeat Highway” (2023) – να κερδίσει διθυραμβικά σχόλια από μεγάλα έντυπα (The Hollywood Reporter, Billboard, Consequence of Sound κτλ.) και να αποκτήσει φανατικό κοινό.
Πιο χαρακτηριστικό παράδειγμα, το απόλυτο pop anthem της τρέχουσας δεκαετίας, “Fire For You”, το οποίο μετά την παρουσία του στο πολύ επιτυχημένο “Never Have I Ever” του Netflix αλλά και στο ”American Horror Story”, ξεπέρασε τα 250εκ. streams, κατέκτησε την κορυφή του Alternative Radio και οδήγησε το γκρουπ στο ρόστερ της Columbia Records. Tο αιθέριο “Loving You” έχει κατακτήσει και το εγχώριο airplay, ενώ η λίστα των επιτυχιών συμπεριλαμβάνει κομμάτια όπως τα “Hurricane”, “Tunnel of You”, “Bad Dream”, “Crush”, “Heartbeat Highway”, “Sweeter”, στα οποία θα προστεθούν πολλά ακόμα στο μέλλον.
Ταυτόχρονα, εξελίχθηκαν σε μια εντυπωσιακή live μπάντα μετά από αμέτρητες headline εμφανίσεις και εκρηκτικές παρουσίες στα μεγαλύτερα μουσικά φεστιβάλ όπως τα Coachella, Lollapalooza, Life Is Beautiful, Outside Lands και Electric Forest, μεταξύ πολλών άλλων.
Φέτος πραγματοποιούν την πρώτη ευρωπαϊκή περιοδεία τους και είμαστε ιδιαίτερα χαρούμενοι που το φανατικό εγχώριο κοινό τους θα έχει την ευκαιρία να τους δει και να τους απολαύσει από κοντά, ακριβώς τη στιγμή που η καριέρα τους εκτοξεύεται!
Follow Cannons:
Official Website
Facebook
Instagram
YouTube
Spotify
TikTok

Ο Γιώργος Μπακαλάκος aka ΝΤΕΙΒΙΝΤ αποτελεί πλέον μια από τις σταθερές αξίες του εκλεκτικού label από το Βέλγιο, Eskimo Recordings, χάρις στο χάρισμά του να συνθέτει μια άκρως συναισθητική disco που δεν γίνεται να μην κινητοποιήσει το σώμα, την καρδιά και την ψυχή. Ο ταλαντούχος παραγωγός εκτός από τη σταθερή παρουσία του στο πρόγραμμα του En Lefko 87.7 εδώ και πολλά χρόνια, έχει συνεργαστεί με την Ελληνίδα τραγουδίστρια Σtella στους δύο πρώτους της δίσκους και στα απολαυστικά tracks “Never Without You”, “The Owner”, “Hide In” και “State Nearby”, τα οποία συμπεριλάμβαναν remixes από σπουδαία ονόματα της χορευτικής μουσικής όπως οι Adam Port, Ewan Pearson, Zombies In Miami και Anoraak.
Αυτή τη στιγμή συνεργάζεται με την, επίσης Αθηναία, Matina Sous Peau ενώ πριν λίγες εβδομάδες κυκλοφόρησε ένα ακόμα επιτυχημένο remix, αυτή τη φορά στο “Wanderland” των Hermanos Inglesos.
Follow NTEIBINT:
Official Website
Facebook
Instagram
Spotify
Soundcloud

O Johan Blende κατάγεται από τη Στοκχόλμη και έχει καθιερωθεί ως ένας εξαιρετικός παραγωγός, συνθέτης και DJ, συνδυάζοντας τη χορευτική μουσική με τους νοσταλγικούς ήχους των 70s και των 80s, ενώ τραγούδια όπως τα “Fake Love” και “Running” γνώρισαν μεγάλη επιτυχία σε ραδιόφωνα και clubs ολόκληρου του πλανήτη. Πέρα όμως από τις δικές του κυκλοφορίες, ο Johan έχει δώσει τραγούδια του σε πολλούς καλλιτέχνες ενώ έχει αναλάβει να κάνει remix σε μερικά από τα μεγαλύτερα ονόματα της παγκόσμιας μουσικής σκηνής όπως η Lana Del Rey, o Skrillex, οι Azari & III και οι Klaxons μεταξύ πολλών άλλων.
Follow Blende:
Official Website
Facebook
Instagram
Spotify
Soundcloud

Η διάθεση των εισιτηρίων συνεχίζεται προς 36€

Διάθεση εισιτηρίων:
Τηλεφωνικά στο 211770000

Online / releaseathens.gr + more.com
Φυσικά σημεία: https://www.more.com/el/physical-spots/

Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
Follow Floyd
Official Website | Facebook | Instagram | TikTok | YouTube

Όλες οι πληροφορίες (τιμές, πρόγραμμα, πρόσβαση) στο releaseathens.gr
Follow Release Athens:

Official Website
Facebook
Instagram
TikTok
YouTube
Spotify

Curtis Harding
2024-09-12 20:00 - 23:30 | FLOYD, Pireos 117, Athens, Greece
O Curtis Harding έρχεται την Πέμπτη 12 Σεπτεμβρίου, στο Floyd Live Music Venue, για ένα πολύ ξεχωριστό live show. Μια από τις σπουδαιότερες μαύρες φωνές των τελευταίων χρόνων σε μια βραδιά όπου η soul, η R&B και το hip-hop συναντούν ιδανικά το rock και την ψυχεδέλεια!
20:00 Πόρτες / 22:00 Curtis Harding on stage

Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: Καταστήματα Νova, Public, Ευριπίδης, Yoleni’s, Viva SpotΤεχνόπολης.

Ο Curtis Harding είναι μέλος μιας άτυπης αλλά συναρπαστικής νέας γενιάς καλλιτεχνών, υπεύθυνων για την αναγέννηση της soul. Άμεσος και αναζωογονητικός, με σκηνική παρουσία επιβλητική και εθιστική, ο γεννημένος στο Μίσιγκαν singer-songwriter έχει καταφέρει με μόλις τρεις δίσκους να γευτεί την απόλυτη αποθέωση, εξερευνώντας το παρελθόν για να δημιουργήσει ένα δικό του παρόν, με βάση τη soulαλλά “αγκαλιάζοντας” πολλά ακόμα είδη.
Η ιστορία του είναι πλούσια και ιδιαίτερη, καθώς ξεκίνησε από μικρός τραγουδώντας σε gospel χορωδίες όπου η μητέρα του ήταν μέλος. Στα 00s έκανε δεύτερα φωνητικά στον CeeLo Green, υπήρξε ενεργό μέλος της hip-hop σκηνής της Ατλάντα ενώ το 2009 σχημάτισε μια R&B / garage-rock μπάντα, τους Night Sun in Atlanta, μαζί με μέλη των Black Lips.

Το 2014, ήρθε το ντεμπούτο του, “Soul Power”, με τις κριτικές, κυρίως στην Ευρώπη, να ανακαλύπτουν μια νέα δύναμη. Το 2017, το “Face Your Fear” τον οδηγεί σε νέα απολαυστικά ύψη και σε περιοδείες μαζί με Jack White και Lenny Kravitz και συμμετοχή σε όλα τα μεγάλα φεστιβάλ.
Στα τέλη του 2021, έρχεται το “If Words Were Flowers”, ακόμα ένας σπουδαίος δίσκος, ο πιο συναρπαστικός της έως τώρα πορείας του.
Ο ίδιος λέει: “η μητέρα μου έλεγε πάντα, να μου προσφέρεις λουλούδια όσο είμαι εδώ. Αυτό παραμένει μέσα μου. Να δίνω αγάπη και εκτίμηση σε ανθρώπους που αγαπώ πριν είναι αργά. Αυτό είναι και τα τραγούδια μου, προσφέρω λουλούδια προς όλους”.

Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
Follow Curtis Harding
Official Website / Instagram / Facebook / Spotify / YouTube
Follow Floyd live music venue
Official Website | Facebook | Instagram | TikTok | YouTube

In Flames
2024-09-29 08:00 - 23:30 | FLOYD, Pireos 117, Athens, Greece
Οι εμβληματικοί In Flames έρχονται στην Αθήνα για ένα μεγάλο live, την Κυριακή 29 Σεπτεμβρίου, στο Floyd. Μια από τις σημαντικότερες metal μπάντες των τελευταίων δεκαετιών, οι Σουηδοί θεωρούνται δίκαια οι προπάτορες της σύγχρονης μελωδικής death metal σκηνής, παραμένοντας καταιγιστικοί στη σκηνή, όπως αποδείχτηκε θριαμβευτικά στην εμφάνισή τους στο περσινό Release Athens.
Oι πόρτες θα ανοίξουν στις 20:00 και οι In Flames θα είναι στη σκηνή στις 22:00.

Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: Καταστήματα Νova, Public, Ευριπίδης, Yoleni’s, Viva Spot Τεχνόπολης.

Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
Οι In Flames υπήρξαν καθοριστικοί στην καθιέρωση του melodic death metal αλλά και του metalcore, χάρις στα μοναδικά “πελώρια” riffs και τις εντυπωσιακές συνθέσεις τους, ξεκινώντας ως ένα underground σχήμα για να μετατραπούν στη συνέχεια σε πρωτοπόρους της metal σκηνής που δεν σταματούν να εξελίσσουν τον ήχο τους και να πειραματίζονται.
Από τότε που σχηματίστηκαν, το 1990 στο Gothenburg της Σουηδίας, το θρυλικό γκρουπ αποτελεί πρότυπο του τι σημαίνει να παραμένεις πιστός στο όραμά σου. Στα 14 albums που έχουν κυκλοφορήσει, από το ντεμπούτο, “Lunar Strain” (1994) μέχρι το εξαιρετικό “Foregone” (2023), οι In Flames συνεχίζουν να καινοτομούν παρά τις αμέτρητες διακρίσεις που έχουν ήδη κατακτήσει.
Κυκλοφορίες όπως τα “The Jester Race” (1996), “Colony” (1999), “Clayman” (2000) και το τολμηρό “Reroute to Remain” (2002), είναι μόνο κάποια δείγματα της σπουδαίας δισκογραφίας τους, τα οποία επιβεβαιώνουν τη θέση τους στην κορυφή τoυ ευρωπαϊκού metal για ένα τόσο μεγάλο χρονικό διάστημα, ενώ ταυτόχρονα κερδίζουν συνεχώς νέους οπαδούς.

Παράλληλα, περιοδεύουν ασταμάτητα, εμφανιζόμενοι συχνά ως headliners σε μεγάλα φεστιβάλ, ξεσηκώνοντας το κοινό με τραγούδια-ύμνους σαν τα “I Am Above”, “Take This Life”, “CoercedCoexistence”, “Bullet Ride”, “Cloud Connected”, “State of Slow Decay”, “Alias” και “The Mirror’s Truth”.
Follow In Flames
Official Website | Facebook | Instagram | YouTube
Follow Floyd
Official Website | Facebook | Instagram | TikTok | YouTube

ANTHONY JESELNIK
2024-10-01 20:00 - 23:30
ANTHONY JESELNIK live in Athens
“Bones and All”
1st October 2024
Floyd
This show is 100% performed in English language.
Relentlessly acerbic and one of the most influential comedians Anthony Jeselnik, widely known for his podcast, Netflix specials, and Comedy Central roasts, is coming to Athens, for the first time, on Tuesday 1st October 2024, at Floyd.
No one’s safe, nothing’s off limits!
“Tall and trim, with the sculpted features of a model, Jeselnik appears far too handsome to be a comic.”
The New York Times
Anthony Jeselnik is a stand-up comedian. He can currently be seen on his podcast, THE JESELNIK AND ROSENTHAL VANITY PROJECT, alongside co-host Gregg Rosenthal. His most recent stand up special, FIRE IN THE MATERNITY WARD, premiered on Netflix to critical acclaim. Anthony was also the creator, host and producer of his series, GOOD TALK and THE JESELNIK OFFENSIVE on Comedy Central. He also appeared on multiple roasts for the network, most notably THE ROAST OF DONALD TRUMP and THE ROAST OF CHARLIE SHEEN. Additionally, Anthony wrote and performed the stand-up specials THOUGHTS AND PRAYERS, an hour-long for Netflix and CALIGULA, an hour-long for Comedy Central which followed his debut comedy album, SHAKESPEARE, for Comedy Central Records. He has performed on CONAN, THE TONIGHT SHOW, JIMMY KIMMEL LIVE and was a writer and the first ever stand-up comic to appear on LATE NIGHT WITH JIMMY FALLON.
Links:
Website – https://anthonyjeselnik.com/
Instagram – https://www.instagram.com/anthonyjeselnik/
Twitter – https://twitter.com/anthonyjeselnik
YouTube – https://www.youtube.com/@anthonyjeselnik

Amenra
2024-10-05 08:00 - 23:30 | FLOYD, Pireos 117, Athens, Greece
Ένα από τα σημαντικότερα ονόματα του σύγχρονου ακραίου ήχου σε μια βραδιά που θα αποτελέσει σημείο αναφοράς.
Η προπώληση ξεκινάει άμεσα προς 29€ και για περιορισμένο αριθμό εισιτηρίων. Μετά την εξάντλησή τους θα συνεχιστεί στα 32€.

Διάθεση εισιτηρίων:

Τηλεφωνικά στο 2117700000
• Online more.com / Floyd.gr
• Φυσικά σημεία: Καταστήματα Νova, Public, Ευριπίδης, Yoleni’s, Viva Spot Τεχνόπολης.

Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
Follow Floyd
Official Website | Facebook | Instagram | TikTok | YouTube

Εδώ και περισσότερα από 20 χρόνια, η επιβλητική βελγική μπάντα αποδεικνύει πως δεν υπάρχουν όρια στη διεύρυνση του πελώριου ήχου τους. Είτε τους αποκαλέσεις “post-sludge metal” είτε “avant-gardepost-metal”, η αλήθεια είναι πως παραμένουν ηχητικά και -κυρίως- συναισθηματικά, έντονοι και heavyμε κάθε πιθανό τρόπο.
Η δισκογραφία τους, με τους έξι πρώτους δίσκους να έχουν τίτλο “Mass” – με λατινική αρίθμηση, είναι μια εμπειρία που δύσκολα περιγράφεται. Ο ιδρυτής και τραγουδιστής τους, Colin H. van Eeckhout, έχει αναφέρει πως κάθε δίσκος της “Mass” εποχής δημιουργήθηκε από τη συσσώρευση άσχημων εμπειριών των μελών της μπάντας. Ιστορίες πόνου, δοσμένες με ειλικρίνεια, σε μια προσπάθεια να διώξουν το “σκοτάδι” από μέσα τους.
Το “Mass IIII” (2008) θεωρείται το απόλυτο αριστούργημα που έκανε κάθε οπαδό, παντοτινό ακόλουθό τους. Το “Mass VI” (2017) αποτέλεσε την εμπορική επιτυχία που τους άνοιξε ακόμα μεγαλύτερους δρόμους και ατέλειωτες sold-out περιοδείες. Εκεί, στη σκηνή δηλαδή, όπου κάθε εμφάνισή τους είναι μια ιεροτελεστία. Την, σε στιγμές, απόλυτη ησυχία διαδέχονται ζοφερές ηχητικές εκρήξεις οι οποίες, μαζί με την ασύλληπτη ερμηνεία του Colin, δημιουργούν ένα ελεγχόμενο χάος που απορροφά πλήρως τον θεατή.
Ο τελευταίος δίσκος τους, “De Doorn”, στον οποίο κάθε στίχος αποδίδεται στα Φλαμανδικά, αποκαλύπτει περισσότερο το αληθινό πρόσωπο τους. Λες και ο χρόνος, η ηλικία και η ωριμότητα τους έφεραν, με αργά βήματα, από το απόλυτο κατάμαυρο σκοτάδι του ξεκινήματός τους, πλέον στο φως.
Τα λόγια του Colin είναι χαρακτηριστικά: «Ακόμη και στα γλυκά σημεία, οι λέξεις ηχούν σκληρές. Δεν είναι απαραίτητα αρνητικό αλλά υπάρχει σε αυτές μεγάλο βάρος. Από άποψη περιεχομένου, πιστεύω ότι αυτό είναι το πιο βαρύ album που έχουμε κάνει. Ο πόνος είναι ακόμα εκεί – απλά δεν είναι πια μόνος. Αναζητάς την ανεύρεση ελπίδας, τη δύναμη να συνεχίσεις.»
H Αmenra δεν είναι η καταιγίδα πριν την ηρεμία. Είναι και τα δύο μαζί. Η συνέχεια, στη σκηνή του Floyd Live Venue, το Σάββατο 5 Οκτωβρίου.
Follow Amenra
Spotify | Facebook | Instagram | Official

Godspeed You! Black Emperor
2024-10-18 20:00 - 23:30 | FLOYD, Pireos 117, Athens, Greece
To Floyd Live Venue έχει την τιμή να υποδεχτεί τους μοναδικούς Godspeed You! Black Emperor, την Παρασκευή 18 Οκτωβρίου. Μια από τις σπουδαιότερες και πλέον αντισυμβατικές μπάντες των τελευταίων δεκαετιών, επιστρέφουν για να μας χαρίσουν μία ακόμη υπερβατική βραδιά, γεμάτη ένταση και συναίσθημα.

Η προπώληση ξεκινάει αυτή την Παρασκευή 2/2 προς 35€ και για περιορισμένο αριθμό εισιτηρίων. Μετά την εξάντλησή τους θα συνεχιστεί στα 40€.

Το ελληνικό κοινό έχει γίνει ήδη “μάρτυρας” του μεγαλείου των GY!BE επί σκηνής. Τα λόγια είναι περιττά για να καταφέρουν να περιγράψουν την εμπειρία μιας συναυλίας της κολεκτίβας από το Κεμπέκ του Καναδά, η οποία ήδη μετρά 30 χρόνια ζωής. Ένας επίμονος “θόρυβος”, ένα σεμιναριακό χτίσιμο κάθε αρμονίας και επιβλητικά ουρανομήκη ξεσπάσματα, με το βιολί να λειτουργεί ως μελωδική “γέφυρα” μεταξύ μπάντας και κοινού.

Μετά την ίδρυσή τους, το 1994, οι Godspeed You! Black Emperor κυκλοφόρησαν ένα σερί αριστουργηματικών δίσκων το διάστημα 1997-2002, με το έργο τους να αναγνωρίζεται ευρέως ως ένας επαναπροσδιορισμός του τι μπορεί να πετύχει η μουσική διαμαρτυρίας. Οι instrumental συνθέσεις τους, γεμάτες απέραντο συναίσθημα και απίστευτη δύναμη, χρησίμευσαν ως σάουντρακ στην εποχή της μόνιμης καπιταλιστικής αποξένωσης και αντίστασης.

Τα “F#A#∞” (1997) και “Lift Your Skinny Fists Like Antennas To Heaven” (2000) παραμένουν ογκόλιθοι μιας ολόκληρης εποχής και επαναπροσδιόρισαν το post-rock, είδος στο οποίο -τυπικά- ανήκουν αλλά φαντάζει “λίγο” και περιοριστικό για να συμπεριλάβει τη δυναμική τους.

Οι μυθικές πλέον live εμφανίσεις τους εκείνο το διάστημα, συνοδευόμενες από την προβολή αναλογικών φιλμ, πάντα ταιριαστών με την αισθητική τους, έκαναν το όνομά τους να μεταδίδεται αστραπιαία στους κύκλους των μουσικόφιλων ενώ, ταυτόχρονα, παρέμειναν μακριά από το mainstream και τις επιταγές του. Δύο, όλες κι όλες, φωτογραφίες της μπάντας (το 1997 και 2010 – και αυτές θολές και γεμάτες “κόκκο”), ελάχιστες επιλεγμένες συνεντεύξεις, κανένα επίσημο website ή σελίδα στα social media, μηδέν επίσημα video. Πόσες rock μπάντες και καλλιτέχνες ξέρετε να αφήνουν αποκλειστικά τη μουσική τους να μιλάει για αυτούς, αγνοώντας συνειδητά κάθε κανόνα του σύγχρονου μάρκετινγκ;

Μετά από μία επταετή αποχή, οι GY!BE επέστρεψαν το 2010 και ήδη η περίοδος μετά την επανένωση μετρά 14 χρόνια, εκατοντάδες sold-out shows και 3 ακόμα δίσκους που έτυχαν θριαμβευτικής υποδοχής. Το “G_d’s Pee at State’s End!” (2021) έκανε τον μουσικό Τύπο να γράψει κριτικές όπως:

“Aκούγονται απίστευτοι, αποτυπώνουν το μεγαλείο, την επιθετικότητα και τη δύναμη του συμφωνικού πανκ τους με τέλεια διαύγεια” / Pitchfork

“Σχεδόν 30 χρόνια από τη γέννησή τους, η ικανότητα τους να μεταφέρουν ταυτόχρονα ευαίσθητα αλλά και πολιτικά μηνύματα, μέσα από την ωμή δύναμη της μουσικής, παραμένει ασυναγώνιστη” / Clash Magazine

Όπως και να έχει, για τη μουσική των Godspeed You! Black Emperor έχουν γραφτεί κάθε είδους υπερθετικά. Το μόνο σίγουρο για αυτή την τόσο ιδιαίτερη κολεκτίβα είναι πως διαθέτουν μία σχεδόν συμφωνική αίσθηση συνθετικής δομής και κλιμάκωσης, προσφέροντας μια άγρια και μοναδικά συναρπαστική έκρηξη ενέργειας σε κάθε live show τους, κάτι που θα έχουμε την ευκαιρία να ζήσουμε και να απολαύσουμε από κοντά στις 18/10, στο Floyd.

Διάθεση εισιτηρίων:

• Τηλεφωνικά στο 2117700000

•Online more.com / Floyd.gr

• Φυσικά σημεία: Καταστήματα Νova, Public, Ευριπίδης, Yoleni’s, Viva Spot Τεχνόπολης.

Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706

Follow Floyd

Official Website | Facebook | Instagram| TikTok |YouTube

Skillet - SOLD OUT
2024-11-12 19:00 - 22:30 | FLOYD, Pireos 117, Athens, Greece
Στα πλαίσια της διεθνούς περιοδείας 2024 μια από τις πιο γνωστές αμερικάνικες nu metal μπάντες SKILLET θα εμφανιστεί για πρώτη φορά στην Ελλάδα σε ένα και μοναδικό live στο Floyd στις 12/11.
Οι θαυμαστές των SKILLET θα έχουν την ευκαιρία να ακούσουν τις μεγαλύτερες επιτυχίες τους καθώς και νέα κομμάτια από το τελευταίο τους άλμπουμ DOMINION!
Οι SKILLET καταγράφουν την ιστορία τους ως ροκ μπάντα με μεγαλύτερες πωλήσεις παγκοσμίως τον 21 αιώνα συνδυάζοντας στην μουσική τους hard rock, συμφωνικό ροκ και άλλα είδη rock. Δυο φορές υποψήφιοι για βραβεία GRAMMY, μέλη του Pandora Billionaires Club και πολυπλατινένιοι rockers έχουν ένα αθάνατο πνεύμα που τους κατατάσσει στην κατηγορία μίας από τις πιο επιτυχημένες ροκ μπάντες της σύγχρονης εποχής.
Το 2019 οι SKILLET κέρδισαν 2 φορές βραβείο GRAMMY®️, πούλησαν πάνω από 17 εκατομμύρια άλμπουμ παγκοσμίως και πήραν βραβείο Billboard Music Award για το διπλό πλατινένιο Awake. Το single τους “Monster” έγινε 5 φορές πλατινένιο και παραμένει στην κατηγορία ως ένα από τα πιο δημοφιλή ροκ τραγούδια όλων των εποχών. Το Unleashed του 2016 βρέθηκε στο #3 του Billboard Top 200. Το single “Feel Invincible” χτύπησε την πρωτιά στο Rock Radio, σπάζοντας 643 εκατομμύρια audio streams παγκοσμίως και έγινε δύο φορές πλατινένιο.
Το Unleashed αποτελεί το τέταρτο συνεχόμενο άλμπουμ των SKILLET που έγινε χρυσό και 2 φορές πλατινένιο.
Η κυκλοφορία το 2019 του άλμπουμ Victorious περιλάμβανε το κορυφαίο hit “Legendary” το οποίο ταυτίστηκε με το όνομά του με πάνω από 108 εκατομμύρια streams. Μέχρι σήμερα, εννέα πρωτότυπα tunes κέρδισαν την αναγνώριση της RIAA μαζί με WWE, Marvel, ESPN και NFL.
Κάνοντας sold out συναυλίες στις αρένες σε 26 χώρες σε τέσσερις ηπείρους, οι SKILLET εμφανίστηκαν στο CONAN και βγήκαν σε πρωτοσέλιδα των USA Today και The New York Times.
Μη χάσετε αυτή την μοναδική ευκαιρία για rocking ζωντανά με τους SKILLET στις 12 Νοεμβρίου 2024 στο FLOYD!
Η προπώληση εισιτηρίων ξεκινάει στις 17 Ιουνίου 2024 στο
https:// skillettour2024.com
Check the official timetable:
7:00 Doors
8:00 Blackmordia
9:15 Skillet on Stage

GHOSTFACE KILLAH with Special Guest CAPPADONNA
2024-11-23 20:00 - 23:30
Δύο θρυλικά μέλη των WU-TANG CLAN, ο GHOSTFACE KILLAH και ο CAPPADONNA
ζωντανά στην Αθήνα το Σάββατο 23 Νοεμβρίου 2024, στη σκηνή του FLOYD.
Προπώληση Εισιτηρίων :
https://www.more.com/music/ghostface-killah-inspectah-deck-live-athens-floyd-2024
Στους Wu-Tang Clan, το μεγαλύτερο rap γκρουπ όλων των εποχών,
ο Ghostface Killah, ο Method Man και ο Ol’ Dirty Bastard ήταν οι τρεις MCs που ξεχώρισαν αμέσως από το υπόλοιπο Clan και έλαμψαν και ως solo καλλιτέχνες, με τους GZA και Inspectah Deck να συμπληρώνουν “την πρώτη 5άδα”. Η συζήτηση για το “ποιος είναι ο καλύτερος MC των Wu Tang”, ανάμεσα στον Ghostface Killah και τον Method Man, παραμένει διαχρονική στους φίλους της rap μουσικής.
Ο GHOSTFACE KILLAH είναι ένας Τιτάνας της Rap, ένας ζωντανός θρύλος, όχι μόνο για τη συμμετοχή του στους Wu-Tang αλλά και για τη διαχρονική του παρουσία ως solo rapper τα τελευταία 30 χρόνια. Το τεράστιο βιογραφικό του μιλάει από μόνο του: όλα τα κλασικά άλμπουμ των Wu-Tang (36 Chambers, Wu-Tang Forever, The W κ.α.), 13 solo albums (Ironman, Supreme Clientele, Fishscale κ.α.), και δεκάδες συνεργασίες με αστέρια της μαύρης μουσικής, όπως o Nas, ο Kanye West, ο Kendrick Lamar, o Busta Rhymes, οι Mobb Deep, η Mary J. Blige, η Beyoncé, η Missy Elliott, αλλά και με μουσικούς άλλων μουσικών ειδών, όπως οι Bad Bad Not Good και ο Mark Ronson.
Το Σάββατο 23 Νοεμβρίου, ετοιμαστείτε για ωμό, αφιλτράριστο νεοϋρκέζικο rap, όπου κάθε ρίμα αντηχεί την ουσία των Wu-Tang και την ιστορία μιας ολόκληρης εποχής.
Wu-Tang Forever !
Online Προπώληση στο https://www.more.com/music/ghostface-killah-inspectah-deck-live-athens-floyd-2024 και στα φυσικά σημεία του επίσημου δικτύου της Μore.
Οι τιμές των εισιτηρίων διαμορφώνονται ως εξής:
Limited Early Birds : 28€
Presale – Phase 1 : 35€
Presale – Phase 2 / Door : 40€

Το Event είναι σταθμός της “Set The Tone” Ευρωπαϊκής περιοδείας του Ghostface Killah και είναι συμπαραγωγή του Street Mode Festival και της Innersense Productions, στο πλαίσιο των Street Mode Specials 2024.

SOLD OUT | Amyl and the Sniffers | Opening act: Frenzee
2024-11-29 20:00 | FLOYD, Pireos 117, Athens, Greece
Οι Amyl and the Sniffers έρχονται για πρώτη φορά στη χώρα μας, την Παρασκευή 29 Νοεμβρίου, στο Floyd! Για πολλούς, η κορυφαία live μπάντα και αναμφίβολα ένα από τα πιο καυτά νέα ονόματα των τελευταίων ετών, οι Αυστραλοί θα στήσουν μια punk-rock γιορτή σε μια βραδιά που κανείς δεν πρόκειται να ξεχάσει!
H συναυλία είναι sold-out
Το πρόγραμμα 20:00 Πόρτες | 20:55 Frenzee | 22:00 Amyl and the Sniffers
Οι Amyl and the Sniffers αποτελούνται από τους Amy Taylor (φωνητικά), Dec Martens (κιθάρα), Gus Romer (μπάσο) και Bryce Wilson (τύμπανα). Δημιουργήθηκαν στην Μελβούρνη, το 2016, και έγραψαν, ηχογράφησαν και διέθεσαν το πρώτο τους EP, “Giddy Up”, μέσα σε διάστημα 12 ωρών. Ακολούθησε το “Big Attraction”, το 2017. Αυτά τα πρώιμα EPs είχαν πολλές επιρροές, από αυστραλιανή rock και rap μέχρι punk της δεκαετίας του ’70, αλλά ο ήχος ήταν όλος δικός τους — κοφτός, γρήγορος, δυνατός και αστείος.
Ήδη γνωστοί για τις εκρηκτικές ζωντανές εμφανίσεις τους, έκαναν το διεθνές ντεμπούτο τους στη σκηνή του περίφημου The Great Escape, το 2018. Αμέσως μετά, υπέγραψαν συμβόλαια τόσο με την Rough Trade Records όσο και με την ATO Records, έκαναν μια μυθική εμφάνιση στο SXSW και τελικά κυκλοφόρησαν το ομώνυμο ντεμπούτο άλμπουμ τους, τον Μάιο του 2019.
Στα τέλη του 2020, οι Amyl and the Sniffers μπήκαν στο στούντιο με παραγωγό τον Dan Luscombe για να ηχογραφήσουν το δεύτερο άλμπουμ τους, “Comfort To Me”. Το άλμπουμ γράφτηκε εν μέσω lockdown, έχοντας πλέον μια μεγαλύτερη δεξαμενή μουσικών αναφορών – από old school rock’n’roll (AC/DC, Rose Tattoo, Motörhead και Wendy O Williams), σύγχρονο hardcore (Warthog, Power Trip) και τους σταθερούς ήρωες της πατρίδας (Colored Balls, Cosmic Psychos). Στιχουργικά, το άλμπουμ επηρεάστηκε από τα rap είδωλα της Taylor και αμέτρητα garage συγκροτήματα. Ο περίφημος παραγωγός Nick Launay (Nick Cave, IDLES, Yeah Yeah Yeahs) έκανε τη μίξη εξ αποστάσεως και το master έγινε από τον Bernie Grundman (Michael Jackson, Prince, DrDre).
Με το “Comfort to Me” οι Amyl and the Sniffers άλλαξαν εντελώς ταχύτητα και έγιναν μια μπάντα που βγήκε από την πανδημία πιο δυνατή, πιο σφιχτή και πιο σκληρή από πριν. Το άλμπουμ γνώρισε ολοκληρωτική αποδοχή από τους κριτικούς και παγκόσμια επιτυχία.
Πριν λίγες μέρες, κυκλοφόρησαν το νέο τους single, το καταπληκτικό “U Should Not Be Doing That” με b’ side το εξίσου καταιγιστικό “Facts.” Και τα δύο, όπως αποκαλύπτει η Amy, είναι αυτοαναφορικά και αφιερωμένα στο σοκ που μερικοί ακόμα αισθάνονται όταν τη βλέπουν να… σαρώνει τη σκηνή!
Οι live εμφανίσεις τους είναι ισοπεδωτικές, μια ατόφια rock’n’roll εμπειρία σε ήχο, εμφάνιση και attitude. Θα έχουμε την ευκαιρία να το διαπιστώσουμε από κοντά στις 29/11, στο Floyd, ακριβώς την ώρα που πρέπει!
Follow Amyl and the Sniffers
Official Website | Facebook | Instagram | YouTube | Spotify
Follow Floyd
Official Website | Facebook | Instagram | TikTok | YouTube

Planet of Zeus
2024-12-07 19:30 - 23:30 | FLOYD, Pireos 117, Athens, Greece
Planet of Zeus live στην Αθήνα
Σάββατο 7 Δεκεμβρίου | Floyd Live Music Venue
Special Guests: The Bonnie Nettles
Τα εισιτήρια κοστίζουν 15 ευρώ (περιορισμένη προπώληση), 18 ευρώ (προπώληση), 20 ευρώ (ταμείο).
Η προπώληση πραγματοποιείται μέσω της more.com και του δικτύου καταστημάτων της.
Ηλεκτρονική προπώληση: https://www.more.com/music/planet-of-zeus-floyd-athens
Πέρασαν 5 χρόνια από τότε που το Αθηναϊκό κοινό είχε την ευκαιρία να απολαύσει ζωντανά το αγαπημένο του heavy rock κουαρτέτο, σε ένα χορταστικό headline show με υλικό από όλη τους την πορεία. Το πλήρωμα του χρόνου ήρθε: Το Σάββατο 7 Δεκεμβρίου 2024, οι Planet of Zeus ανεβαίνουν στην σκηνή του νεόδμητου Floyd venue και φέρνουν μαζί τους όλα όσα αγαπάμε στις ζωντανές τους εμφανίσεις: Ένταση, ενέργεια, ηλεκτρισμό και ένα best-of setlist με το υλικό του εξαιρετικού νέου album “Afterlife” σε πρώτο πλάνο, αλλά και όλα τα τραγούδια που λατρεύουμε να τραγουδάμε σε κάθε τους συναυλία!
Από την επική στιγμή των 10 χιλιάδων παρευρισκομένων στο Κέντρο Πολιτισμού Ίδρυμα Σταύρος Νιάρχος και τις επιτυχημένες Ευρωπαϊκές περιοδείες πλάϊ σε ονόματα όπως οι Clutch, Grand Magus και Kvelertak, έως τις συμμετοχές στα μεγαλύτερα και σπουδαιότερα metal festivals της Ευρώπης (Wacken, Hellfest, Graspop, Bloodstock, Mystic κ.α.) οι Planet of Zeus χαράζουν εδώ και πάνω από 20 χρόνια μία συνεπή πορεία, ανοδικής δυναμικής, που τους έχει καθιερώσει δικαίως ως μία από τις υπολογίσιμες δυνάμεις του ευρύτερου Ευρωπαϊκού heavy rock / metal στερεώματος.

Η πρόσφατη δισκογραφική τους επιστροφή με το “Afterlife” album, μοιάζει να αποτελεί μια τομή στην καριέρα τους. Η καθολική αποδοχή του νέου υλικού από το fanbase τους, αλλά και ο αυξανόμενος ενθουσιασμός του ευρύτερου κοινού, πιστοποιεί πως οι Planet of Zeus διανύουν την καλύτερη τους φάση!
Το Σάββατο 7 Δεκεμβρίου σημειώνεται από τώρα στο συναυλιακό ημερολόγιο ως μία do-not-miss συγκυρία κι εμείς, διψασμένοι από την πενταετή απουσία τους από τις headline εμφανίσεις, ανυπομονούμε να κορέσουμε την δίψα μας για heavy rock’n’roll, ρουφώντας λαίμαργα κάθε λεπτό από το εκτενές show που ετοίμασαν ειδικά για το Αθηναϊκό κοινό.
Dare to step right in and taste the agony! Οι Planet of Zeus επέστρεψαν!
Planet of Zeus social links:
W: https://www.planetofzeus.gr
FB: https://www.facebook.com/planetofzeus
IG: https://www.instagram.com/planetofzeus
BC: https://planetofzeus.bandcamp.com

Μαζί τους θα εμφανιστεί το psychedelic rock σχήμα των Bonnie Nettles, που μας έχει απασχολήσει αρκετά τα τελευταία χρόνια, τόσο δισκογραφικά με την κυκλοφορία του ομώνυμου album το 2020, και με μία σειρά από εξαιρετικά single releases, όσο και συναυλιακά, με πολυάριθμες Ευρωπαϊκές περιοδείες, και σαγηνευτικά live shows εντός συνόρων, που για πολλούς ακροβατούν στην οριογραμμή της μέθεξης.
Bonnie Nettles social links:
FB: https://www.facebook.com/thebonnienettles
IG: https://www.instagram.com/thebonnienettles
BC: https://thebonnienettles.bandcamp.com
Δημοσιογραφική επικοινωνία: 3plabgr@gmail.com
TIMETABLE
DOORS OPEN 19:00
THE BONNIE NETTLES 20:45
PLANET OF ZEUS 22:00

Gamma Ray
2024-12-10 20:00 - 23:30 | FLOYD, Pireos 117, Athens, Greece
To live της Αθήνας μεταφέρεται σε νέο, μεγαλύτερο χώρο.
Σας περιμένουμε στο FLOYD Live Music Venue (Πειραιώς 117)!

Εισιτήρια θα βρείτε εδώ:

Metal Era
Εμμανουήλ Μπενάκη 22

Monsterville
Αγίας Ειρήνης 13

Music Corner
Πανεπιστημίου 56, Αθήνα

==========================
20:00 DOORS
20:10 – 20:40 Desert Near The End
20:55 – 21:40 Silent Winter
22:00 GAMMA RAY
==========================
Από τη δεκαετία του 1990 και έπειτα, οι GAMMA RAY του εμβληματικού γίγαντα Kai Hansen (Helloween), συγκλονίζουν παρατεταμένα τις ζωές μας! Τόσο ο metal κόσμος στην Ελλάδα, όσο και το Metal Hammer, δικαιολογημένα τους έχουμε λατρέψει για τα έργα τους σε δίσκους και συναυλίες αλλά και για τον χαρακτήρα τους!
Το 2024 για το METAL HAMMER είναι η σπουδαιότερη χρονιά της διαδρομής του! Το έντυπο συμπληρώνει τον Δεκέμβριο, 40 (ολογράφως ΣΑΡΑΝΤΑ!) χρόνια αδιάλειπτης παρουσίας στα χέρια των αναγνωστών του!!! Για να γιορτάσουμε αυτό το μοναδικό πολιτισμικό φαινόμενο που εξελίσσεται από το 1984 μέχρι σήμερα, σκεφτήκαμε πως θέλουμε να απολαύσουμε μαζί με τον metal κόσμο της χώρας, ένα θρυλικό σχήμα που μας έχει καθορίσει! Αυτή την επιθυμία μας, θα εκπληρώσουν με θριαμβευτικό τρόπο ο Kai Hansen και οι GAMMA RAY στις 9 Δεκεμβρίου στη Θεσσαλονίκη, στο Principal, και στις 10 Δεκεμβρίου στην Αθήνα, στο Fuzz Club!
Rebellion in Dreamland στο repeat. Τέτοια είναι η καρδιά μας αυτά τα 40 χρόνια της πορείας, αυτό θα μας συμβεί! Σπεύσατε για τα εισιτήρια, το γνωρίζουμε πως θα γίνουν ανάρπαστα! Η metal Γιορτή ξεκίνησε, να τη ζήσετε με όλο σας το είναι σε δυο εκπληκτικές metal βραδιές που θα γράψουν Ιστορία στη χώρα!
Heavy Metal Is the Law!!
Για περισσότερες πληροφορίες, δημοσιογραφική κάλυψη απευθυνθείτε στο press@xlalala.gr

PURESSENCE (sold-out)
2024-12-14 20:00 - 23:00 | FLOYD, Pireos 117, Athens, Greece
Η αντίστροφη μέτρηση για τη μία και μοναδική, μεγάλη τους συναυλία στην Αθήνα μόλις ξεκίνησε! Φέτος τον Δεκέμβριο, οι Puressence επιστρέφουν στη δεύτερη πατρίδα τους. Γιατί μπορεί να γεννήθηκαν στο Μάντσεστερ, στην Ελλάδα, όμως, νιώθουν σαν στο σπίτι τους.
H συναυλία είναι sold-out. Οι πόρτες θα ανοίξουν στις 8 το βράδυ και ο Τάσος Χρηστίδης από τον 969 Rock fm, χορηγό επικοινωνίας της συναυλίας, θα είναι ήδη on stage έτοιμος να μας βάλει στο κλίμα της συναυλίας με ένα special “Warm Up” Session! Οι Puressence θα ανέβουν στη σκηνή στις 21:50
Το πρόγραμμα:
Πόρτες 20.00
Warm up dj set: Tasos Christidis
Puressence 21.50

Το ιδιαίτερα αγαπητό στο ελληνικό κοινό συγκρότημα αναμένεται να δώσει μια από τις καλύτερες συναυλίες της καριέρας του, για όλους εκείνους που αγάπησαν τη μουσική τους
και συνδέθηκαν με τα τραγούδια τους από τον πρώτο τους δίσκο, πίσω στα ένδοξα nineties.
Κομμάτια που τραγουδήθηκαν με πάθος, τραγούδια που εκφράζουν αληθινά συναισθήματα, άλλοτε όμορφα, άλλοτε σκληρά, όπως η ίδια η ζωή άλλωστε, τόσες αναμνήσεις παγιδευμένες μέσα τους…
Τραγούδια διαχρονικά, που αγαπήθηκαν για τον στίχο και την ηλεκτρισμένη τους λυρικότητα, όπως τα I Suppose, Casting Lazy Shadows, This Feeling, Don’t Know Any Better, All I Want, It Doesn’t Matter Anymore και India, τραγούδια που με την επιστροφή της μπάντας πρόκειται τώρα να διαγράψουν έναν νέο κύκλο ένδοξης ζωής.
Μπορεί οι επανενώσεις συγκροτημάτων και οι νοσταλγικές επιστροφές σε δόξες των περασμένων δεκαετιών να πληθαίνουν τελευταία, η επιστροφή όμως των Puressence ξεφεύγει κατά πολύ από αυτήν τη νοσταλγική αναζήτηση καθώς έχει ιδιαίτερο συναισθηματικό βάρος και ξεχωριστή αξία για το ελληνικό κοινό.
Οι Puressence, είναι γνήσια τέκνα της δεκαετίας των 90s, της δεκαετίας που άλλαξε τον κόσμο, της δεκαετίας όπου κανένας χρόνος δεν ήταν ίδιος με τον προηγούμενο, που ο κάθε καινούργιος χρόνος ήταν πραγματικά καινούργιος, της δεκαετίας που το νέο τα «έσπασε» για τα καλά με το παλιό, της δεκαετίας που όλοι λατρεύουμε να επιστρέφουμε.

Σύμφωνα λοιπόν με τον αστικό μύθο, ο James Mudriczki, ο Kevin Matthews, ο Neil McDonald και ο Anthony Szuminski, όλοι τους από το Failsworth του Μάντσεστερ, συναντήθηκαν σε ένα λεωφορείο, καθ’ οδόν για τη θρυλική συναυλία που έδωσαν οι Stone Roses τον Μάιο του 1990 στο Spike Island. O Kevin Matthews βλέποντας τον μπασίστα Gary ‘Mani’ Mounfield να παίζει, αποφάσισε να αγοράσει ένα μπάσο και ξεκίνησε να μαθαίνει … Και κάπως έτσι γεννήθηκαν οι Puressence.
Το όνομα της μπάντας είναι “δώρο” της ίδιας της πόλης τους – εκείνη την εποχή μπορούσες να δεις τα χάρτινα γράμματα ‘P’-‘U’-‘R’-‘E’-‘S’-‘S’-‘ E’-‘N’-‘C’-‘E’, σε διάφορα εγκαταλειμμένα κτίρια και γέφυρες παντού στο κέντρο του Μάντσεστερ (όπως και στη σιδηροδρομική γέφυρα απέναντι από το θρυλικό club Haçienda).

Είτε αυτή η εκδοχή των γεγονότων είναι και η πραγματική είτε όχι, η ιστορία ταιριάζει απόλυτα στο ύφος, την ατμόσφαιρα και την καθαρότητα της μουσικής των Puressence.
35 χρόνια μετά, οι Puressence είναι ακόμα εδώ, πιο δυνατοί από ποτέ!
Puressence
Don’t Forget to Remember!
Ήταν Νοέμβριος του 2013 όταν το συγκρότημα διαλύθηκε, μετά από περισσότερα από 20 χρόνια επιτυχημένης πορείας.
Δέκα χρόνια αργότερα, το 2023, ένα βίντεο εμφανίστηκε ξαφνικά στο διαδίκτυο με την ανακοίνωση «PURESSENCE 29.06.24». Το Σάββατο 29 Ιουνίου όλοι οι δρόμοι όντως οδηγούσαν στο κατάμεστο Albert Hall του Manchester. Έντεκα ολόκληρα χρόνια περίμεναν αυτή τη στιγμή οι φίλοι της μπάντας. Οι Puressence, σε αυτό το θριαμβευτικό τους live, που έγινε sold out μέσα σε λίγα μόλις λεπτά, ξαναζέσταναν τις καρδιές των θεατών, με την χωρίς καμία προσποίηση, ειλικρινή, και γεμάτη παλμό και μουσική ζωντανή τους εμφάνιση, αποδεικνύοντας ότι… Τίποτα δεν ξεχάστηκε… όλα είναι εδώ! Ένδοξα και με πάθος.

Από το Manchester στην Αθήνα!
Τον Δεκέμβριο του 2024, οι Puressence επιστρέφουν στην Ελλάδα!
Οι φίλοι τους στην Ελλάδα μετράνε τις μέρες μέχρι το live της μεγάλης συναυλιακής επιστροφής τους!
Follow Puressence
Facebook | Instagram | twiitter
Πληροφορίες Εισιτηρίων
Η προπώληση εισιτηρίων ξεκίνησε
Τιμές Εισιτηρίων
Early bird: 30 ευρώ
Β φάση προπώλησης: 35 ευρώ
Γ φάση προπώλησης: 38 ευρώ
Σημεία Προπώλησης
Ηλεκτρονικά: more.com
τηλεφωνικά 211 7700 000
more spots
Nova | Public | Ευριπίδης | Viva Spot Τεχνόπολης
Δίκτυο Public
Public online: http://tickets.public.gr/
Kαταστήματα Public
https://www.public.gr/templates/publicStorelocator.jsp
Floyd
Live Music Venue
Πειραιώς 117, Γκάζι 11854, Aθήνα
210 3416706
info@floyd.gr

1000mods | Opening act: Nothing Thrives
2024-12-21 20:00 - 23:30 | FLOYD, Pireos 117, Athens, Greece
Η επιστροφή των 1000mods είναι γεγονός! Οι εγχώριοι heavy rock τιτάνες θα ανέβουν στη σκηνή του Floyd Live Music Venue, το Σάββατο 21 Δεκεμβρίου, για να παρουσιάσουν ζωντανά το νέο τους album, “Cheat Death”, μαζί με τους κλασικούς ύμνους που μετατρέπουν κάθε live τους σε γιορτή!
Η προπώληση ξεκινάει άμεσα προς 16 ευρώ.
Πέρασαν τέσσερα χρόνια από το εξαιρετικό “Youth of Dissent”, ένα μεγάλο χρονικό διάστημα δισκογραφικής απουσίας που όμως σημαδεύτηκε από έναν συναυλιακό οργασμό, αφού οι 1000mods περιόδευσαν ασταμάτητα, συμμετείχαν σε μεγάλα ευρωπαϊκά festivals και πραγματοποίησαν σειρά από sold-out headline shows σε ολόκληρο τον κόσμο.
Στις 8 Νοεμβρίου, η αναμονή παίρνει τέλος. Το “Cheat Death” κυκλοφορεί επίσημα και σηματοδοτεί την επιστροφή της μπάντας με δέκα εκρηκτικά τραγούδια που αναμειγνύουν τα γνώριμα metal riffs με την ωμή punk ενέργεια, αλλά και με μια γερή δόση alternative-rock πειραματισμού. Τα δύο πρώτα singles, το “Overthrown” και το ομώνυμο “Cheat Death”, μας προϊδεάζουν για το τι πρέπει να περιμένουμε από αυτό το, 5ο κατά σειρά, album τους.
Την παραγωγή και τη μίξη επιμελήθηκε ο, παλιός γνωστός των 1000mods, θρυλικός μηχανικός ήχου Matt Bayles (Pearl Jam, Mastodon, Soundgarden), που βρισκόταν στην κονσόλα και για τη δημιουργία του “Youth of Dissent”, το 2020.
Όλα αυτά για μία μπάντα που από το ξεκίνημά της, στα τέλη των 00s, δούλεψε ασταμάτητα κάνοντας ατελείωτες περιοδείες και παρουσιάζοντας εμβληματικά albums σαν τα “Super Van Vacation” (2011), “Vultures” (2014) και “Repeated Exposure To…” (2016). Οι 1000mods στόχευαν πάντα ψηλά, σπάζοντας γρήγορα τα στενά όρια της εγχώριας αγοράς, διανύοντας μια πορεία σταθερά ανοδική και κατακτώντας πιστό κοινό σε ολόκληρο τον κόσμο. Στις 21 Δεκεμβρίου, γιορτάζουμε μαζί τους το επόμενο, σπουδαίο κεφάλαιο στην ιστορία τους.

Follow 1000mods
Website | Bandcamp | Instagram | Facebook
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: Καταστήματα Νova, Public, Ευριπίδης, Yoleni’s, Viva Spot Τεχνόπολης και Supervan Records (Χαρ. Τρικούπη 2, εντός στοάς)

Floyd Live Music Venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
Follow Floyd
Official Website | Facebook | Instagram | TikTok | YouTube

Maraveyas
2024-12-22 19:00 - 23:00 | FLOYD, Pireos 117, Athens, Greece
Την Κυριακή 22 Δεκεμβρίου, στο Floyd live music venue, ο καλεσμένος μας θα στήσει ένα PRE–CHRISTMAS PARTY που θα θυμόμαστε για καιρό! Κυρίες και κύριοι, ο λόγος στον μοναδικό Κωστή Μαραβέγια!
“Φίλοι μου, είπα τα φετινά Χριστούγεννα να τα γιορτάσω Κυριακή, μεγάλη γιορτή, από απόγευμα μέχρι μεσάνυχτα και βάλε. Θα φορέσω παπιγιόν, θα ντύσω με λαμπιόνια απ’ άκρη σ’ άκρη τον ουρανό του Floyd, θα βγω στην Πειραιώς να ψάλλω κάλαντα, θα επιμεληθώ το πρόγραμμα και τα τραγούδια και θα φχαριστηθούμε μουσική.
Από πολυφωνικά Χριστουγεννιάτικα μέχρι Βανδή. Από Κυψέλη μέχρι Αρκτική. Εκτός από τη μπάντα μου και καλεσμένους έκπληξη που θα φέρουν γιρλάντες και κουραμπιέδες, την Κυριακή «μεγάλη γιορτή» θα πλαισιώσουν δύο θαυματουργά νέα κορίτσια που ξεχώρισα τελευταία.
Η Έλενα Λεώνη με κέλτικη άρπα, με φωνή βάλσαμο και παραδοσιακό χρώμα και η Χριστίνα “αεικίνητη” Σαμαρά, με ρυθμό και μπρίο, Σαλονικιώτικη αρτίστα. Θα ανοίξουν τη συναυλία και θα παρελάσουν και στο φινάλε της.
Να σας πω, θέλω αυτή η γιορτή να καθιερωθεί και να γίνει το πρώτο φεστιβάλ Χριστουγέννων, κάτι σαν το Release Athens των γιορτών κι εγώ ο Πέτρος Γαϊτάνος της χαράς των Χριστουγέννων.
Βοηθήστε με.
Απλά, ελάτε από νωρίς ντυμένοι Άϊ Βασίληδες και Καλικάντζαροι, με έλκηθρα ή χωρίς.
Σας αγαπώ, σας περιμένω”
————————————————————————————–
Η διάθεση των εισιτηρίων ξεκινάει άμεσα προς 15 ευρώ και για συγκεκριμένο αριθμό. Μετά την εξάντλησή τους, θα συνεχιστεί στα 17 ευρώ.
Follow Maraveyas
YouTube | Spotify | Instagram | Facebook
Διάθεση εισιτηρίων:

Τηλεφωνικά στο 2117700000
Online com / Floyd.gr
Φυσικά σημεία: Καταστήματα Νova, Public, Ευριπίδης, Yoleni’s, Viva Spot Τεχνόπολης και Supervan Records (Χαρ. Τρικούπη 2, εντός στοάς)

Floyd Live Music Venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
Follow Floyd
Official Website | Facebook | Instagram | TikTok | YouTube
